ŽELEZNIČKI TERETNI SAOBRAĆAJ PREUSMEREN NA TUNEL VRAČAR: Evo kojim pravcem će ići ka Novom Sadu\nNAREĐENJE ZA VOJNU BAZU NA KiM SAM VEĆ POTPISAO: Milanović umesto izvinjenja 148\t667\nPROVOKACIJA U BUJANOVCU: Albanci bacili srpsku trobojku NA ZEMLJU, pa PODIGLI 128\t313\nSLOBA NIJE NAREDIO ATENTAT NA VUKA: Miloševićev savetnik posle 20 godine 3\t137\nrasa markovic\t 06.02.2019. 18:31h 18:40h\nKompletan teretni železnički saobraćaj između Beograda i Novog Sada organizovan je pomoćnim pravcem Pančevo - Orlovat - Rimski Šančevi - Novi Sad, rekao je Nenad Stanisavljević iz Infrastrkture železnice Srbije.\nTakođe, teretni vozovi između juga i severa i prema Banatu, u skladu sa tim izmenama od 1. februara, saobraćaju kroz beogradski tunel "Vračar".\nStanisavljević je naglasio da tunel "Vračar" i stanica "Vukov spomenik" u potpunosti mogu da prihvate sav teretni železnički saobraćaj koji prolazi tim pravcem.\n"Železnička stanica Vukov spomenik, kao deo 'Vračarskog tunela' je na taj način tek sada u punoj saobraćajnoj funkciji, jer je pre više od dve decenije i bila projektovana za transport putničkih, ali i teretnih železničkih kompozicija", naveo je Stanisavljević.\nObjasnio je da je završena rekonstrukciju pruge Pančevo - Orlovat - Rimski Šančevi - Novi Sad i da na tom pravcu teretne železničke kompozicije sada idu brzinom od 60 km na sat umesto dosadašnjih 30 km na sat.\n"Pored toga, povećano je i osovinsko opterećenje ove pruge sa 18 na 22,5 tona po osovini, što će omogućiti da između Pančeva i Novog Sada saobraćaju znatno duže i teže teretne železničke kompozicije, a samim tim i veću bezbednost saobraćaja i propusnu moć na ovom pravcu", rekao je Stanisavljević Tanjugu.\nRadovima na rekonstrukciji zaobilazne pruge obuhvaćeni su zamena koloseka, pragova i tucanika, zamenjene su skretnice, sanirana klizišta i očišćeni odvodni kanali duž trase ove pruge, a ukupna vrednost radova iznosi oko 6,8 milijardi dinara.\nStanisavljević podseća da kroz železničku stanicu "Vukov spomenik" i "Vračarski tunel" teretne železničke kompozicije saobraćaju još od 1. jula 2018, kada je obustavljen železnički saobraćaj u dotadašnjoj Glavnoj železničkoj stanici Beograd i na obilaznoj pruzi oko Kalemegdana.\nUklonjena je i teretna obilazna pruga koja je išla pored Kalemegdana i kojom su, takođe, saobraćale teretne železničke kompozicije.\nObustavljanjem železničkog saobraćaja na prostoru Savskog amfiteatra odnosno na dotada Glavnoj železničkoj stanici Beograd i obilaznoj pruzi oko Kalemegdana od 1. jula 2018, nastavljena je realizacija novog koncepta beogradskog železničkog čvora započeta još pre više od četiri decenije.\nStanisavljević ističe da je stanica Beograd Centar u Prokopu najzad preuzela svoju ulogu, kao i da su ogromna sredstva investirana proteklih decenija u glavnom gradu aktivirana i konačno dobila svoju upotrebnu vrednost.\nInfrastruktura železnica Srbije je još sredinom prošle godine izvršila sve pripreme, u skladu sa projektom, pa je železnička stanica Vukov spomenik od 1. jula prošle godine u potpunosti osposobljena i za saobraćaj teretnih železničkih kompozicija.\nKako kaže, to je uključilo i sve bezbedonosne i sigurnosne sisteme u stanici Vukov spomenik, a ispunjeni su svi zahtevi inspekcija zaduženih za ovu oblast.\n"Železnička stanica Vukov spomenik, kao deo 'Vračarskog tunela', na taj način predstavlja najsavremeniji i najbezbedniji objekat na teritoriji Infrastrukture železnice Srbije, a saobraćaj u svakom pogledu funkcioniše besprekorno", istakao je Stanisavljević.\nKroz železničku stanicu Vukov spomenik odnosno "Vračarski tunel" svakodnevno prolazi prosečno dvadesetak teretnih vozova.\nOd tog broja, prosečno dnevno sedam do osam teretnih železničkih vozova kroz tunel "Vračar" i stanicu Vukov spomenik transportuje opasne materije.\nI dok ostale teretne železničke kompozicije kroz tunel "Vračar" mogu saobraćati tokom čitavog dana, železnički transport opasnih materija prolazi kroz stanicu "Vukov spomenik" i kroz "Vračarski tunel" samo u terminu kada je ova stanica zatvorena za putnički saobraćaj.\nMeđutim, takva organizacija teretnog železničkog saobraćaja nije napravljena iz bezbedonosnih razloga.\nTeretni vozovi koji transportuju opasne materije kroz "Vukov spomenik" prolaze u terminu kada je ova stanica zatvorena za putnički saobraćaj isključivo iz psiholoških razloga, kako ne bi prolazile kroz "Vukov spomenik" dok u stanici ima putničkih vozova i putnika.\nSve teretne železničke kompozicije, uključujući i one sa prevozom opasnih materija, pregledaju se pre ulaska u "Vračarski tunel".\n"Takva organizacija teretnog železničkog saobraćaja primenjuje se i u drugim evropskim gradovima u kojima železnica prolazi kroz tunele na području grada, kao što je slučaj sa stanicom "Vukov spomenik", a sličan primer imamo u Beču", rekao je Stanisavljević.\nTrajno rešenje za transport teretnih železničkih kompozicija i opasnih materija je izgradnja 29 kilometara duge obilaznice Beli Potok - Vinča - Pančevo.\nTim projektom u potpunosti na adekvatan način treba da se nađe rešenje železničke i drumske obilaznice, a za ovaj projekat su investitori Infrastruktura železnice Srbije i Putevi Srbije.\nSTALI VOZOVI ZA BAR: Vagoni sa 110 putnika noćas stali na Zlatiboru zbog zamašćenih šina\nvozoviteretni saobraćajželeznički saobraćajželeznički teretni saobraćajpreusmeravanje\nPROVOKACIJA U BUJANOVCU: Albanci bacili srpsku trobojku NA ZEMLJU, pa PODIGLI ZASTAVU ALBANIJE (VIDEO) 128\t313


Poziv turistima: Platićemo vam polovinu putnih troškova, samo dođite - Sputnjik Srbija\n11:25 27.05.2020 Preuzmite kraći link\nŠef japanske turističke organizacije Hiroši Tabata najavio je da će država pokušati da privuče turiste u tu zemlju tako što će im platiti polovinu putnih troškova, a program podrške turizmu trebalo bi da otpočne u julu, prenosi Dejli mejl pisanje Japan tajmsa.\nTabatina izjava usledila je pošto je japanski premijer Šinzo Abe ukinuo vanrednu situaciju uvedenu zbog pandemije virusa korona.\nAbe je rekao da ukidanje vanredne situacije ne znači da je epidemija završena.\nSličnu meru uvela je i Sicilija, gde lokalne vlasti plaćaju turistima polovinu vrednosti avionske karte i jednu noć u hotelu.\nSicilijanski program turističkog oporavka, uz podršku vlade Italije, vredan je 50 miliona evra.\nOvo italijansko ostrvo izgubilo je oko milijardu evra u martu i aprilu zbog problema u turizmu usled pandemije virusa korona.


Trka u Abu Dabiju vožena je 27. novembra a Hamiltonu je bila potrebna pobeda, uz to da se njegov klupski kolega Niko Rozberg ne popne na podujum, kako bi osvojio šampionsku titulu. Hamilton je pobedio, ali je Rozberg zauzeo drugo mesto i osvojio svoju prvu šampionsku titulu.\nHamilton je u završnici usporio kako bi omogućio protivnicima da preteknu Rozberga, a iz boksa su mu naredili da ubrza kako ne bi ugrozio pobedu. Trostruki svetski prvak je odbio naredbe, ali ipak nije uspeo da osvoji titulu.\nBritanski mediji spekulisali su da će Hamilton zbog toga biti kažnjen, suspendovan ili čak i otpušten, ali se navodi da se "dinamika u timu dramatično promenila", nakon što je Rozberg prošle nedelje saopštio da je završio karijeru.\n- Nema potrebe reći nešto Luisu. Nemamo problem sa tim kako je vozio u Abu Dabiju. Podvukli smo crtu - rekao je Lauda, preneo je Skaj Sport.\nBritanski mediji naveli su da u Mercedesu ne žele da uznemire i izgube Hamiltona, koji je tokom trke ignorisao naredbu tehničkog direktora Pedija Lova.\n- To je bio sjajan rezultat trke, sjajan zavešetak, ne samo za ekipu, nego za sport. To će dovesti nove navijače u Formulu 1, to je fantastičan rezultat. Iako sam rekao Luisu da ubrza, mislim da je dobro ono što se dogodilo - rekao je Lov na dodeli nagrada Autosporta.\nMercedes sada traži novog vozača i želi da ga angažuje do kraja godine.\nČetvorostruki svetski prvak Sebastijan Fetel rekao je da neće napustiti Ferari, ali su u igri vozač Meklarena Fernando Alonso, Maks Verstapen iz Red Bula i Valteri Botas iz Vilijamsa.\n- Nemam ideju šta ćemo uraditi pošto nas je iznenadila Nikova odluka. Uopšte na to nismo bili spremni -, rekao je Lauda.


Potpisan Plan bilateralne saradnje za 2011. godinu\nDatum objave: 15.04.2011 14:40\nŠef Odsjeka za međunarodnu saradnju Ministarstva odbrane Crne Gore Saša Jovanović i vojni ataše Ministarstva odbrane Kraljevine Holandije potpukovnik Ben Steinebach potpisali su Plan bilateralne saradnje između ministarstava odbrane Crne Gore i Kraljevine Holandije za 2011. godinu.\nTokom razgovora sagovornici su izrazili zadovoljstvo dosadašnjom saradnjom i naglasili da je i ovaj godišnji Plan odraz realnih potreba dvije države. Planom je predviđeno, osim realizacije više kurseva i posjeta Crnoj Gori i Holadniji, opremanje dvije učionice za samostalno učenje engleskog jezika za potrebe pripadnika Vojske Crne Gore. Ovaj projekat je finansiran od strane Kraljevine Holandije.\nObostrano je izražena želja za daljom uspješnom saradnjom u oblasti odbrane. Prošle godine Kraljevina Holandija je opremila jednu učionicu za učenje engleskog jezika u Mornarici Vojske Crne Gore, a takođe i rekonstrukciju skladišta municije na Tarašu, po najvišim NATO standardima i koja će biti završena ove godine.


Vlada Srbije dala garancije - Stiže li Mladić u Srbiju na Anin grob? - infoBirač\nVlada Srbije dala garancije – Stiže li Mladić u Srbiju na Anin grob?\nVlada Srbije dala garancije\nStiže li Mladić u Srbiju na Anin grob?\nInače, ad hok postavljeno tročlano veće u žalbenom postupku odbilo je zahtev tužilaštva da se poništi odluka sudije Žan-Kloda Antonetija o izuzeću sudija Teodora Merona, Karmela Ađujusa i Li Daćuna zbog pristrasnosti, tako da neće biti promena u Mladićevom Žalbenom veću i pravosnažnu presudu će mu doneti sudije koje je Antoneti postavio. Kako nam kaže Mladićev branilac Dragan Ivetić, tužilaštvo više nema pravo na žalbu po tom pitanju.\nZavršena obuka predstavnika lokalnih zajednica o savjetovanju prezaduženih građana\nU Republici Srpskoj potvrđeno još 96 pozitivnih na koronu – Bez zaraženih u Zvorniku, jedno lice zaraženo u Vlasenici\nCijena nafte ponovo ispod 43 dolara za barel


2000-10-15 HAG/DEN HAAG\nNakon što je, odmah po demokratskom prevratu u Beogradu, izjavila kako je "spremna da Miloševića u svako doba primi u Hagu", glavni tužilac Karla/Carla del Ponte se nije više javno oglašavala sa zahtevom za njegovom predajom Tribunalu. Dok "zli jezici" takvo njeno ćutanje tumače "sugestijama odozgo" (iz Vašingtona, Londona ili Pariza) da "malo drži jezik za zubima" i "ne talasa", Karla del Ponte nam tvrdi kako se "sama sebi zarekla" da izvesno vreme - nedelju ili dve - neće pominjati svog najtraženijeg begunca od međunarodne pravde.\nJedini izuzetak Karla del Ponte je krajem protekle sedmice napravila pristankom da za TRIBUNAL - sedmični televizijski pregled događanja u haškom sudu koji priprema agencija SENSE - kaže par reči o pismu koje je uputila novom jugoslovenskom predsedniku Vojislavu Koštunici, kao i o svojim generalnim očekivanjima od novih vlasti u Beogradu.\nU pismu koje je protekle sedmice uputila u Beograd, Karla del Ponte je, kako kaže, izrazila svoje veliko zadovoljstvom zbog onog što se dogodilo u SR Jugoslaviji, čestitala novom predsedniku na izboru i, istovremeno, zatražila što skoriji sastanak s njim, kako bi razgovarali o "otvorenim problemima ukupne saradnje Beograda sa Tribunalom i drugim pitanjima vezanim za rad tužilaštva".\nGlavni tužilac je uverena da će iz Beograda dobiti pozitivan odgovor. Veoma je u to uverena jer, kako kaže, "zna da je gospodin Koštunica pravnik, uz to još i stručnjak za ustavno pravo", što znači da mu ne treba posebno objašnjavati kakve su međunarodno pravne obaveze države čiji je predsednik. Del Ponte je, zbog toga, sigurna da će, kako je naglasila, "kada dođe vreme za to sa vlastima u Beogradu uspostaviti punu saradnju u istragama i drugim aktivnostima haškog tužilaštva".\nDa je Del Ponte pravilo ocenila novog jugoslovenskog predsednika potvrdile su njegove izjave na Evropskom samitu u Biaricu/Biarritz. Tu je on jasno i glasno rekao da je saradnja sa Tribunalom međunarodno pravna obaveza, koju je prihvatio i sam bivši predsednik Milošević, kao jedan od potpisnika Dejtonskih sporazuma. Dakle, jednom kada bude predat Tribunalu, Milošević može samo sebi da prebacuje što je tako šta potpisao. Koštunica je, istina, dodao kako saradnja sa Tribunalom "nije prioritet" novih vlasti, koje pre toga treba da konsoliduju svoje pozicije i reše nagomilane ekonomske i socijalne probleme. Drugim rečima: što brža i izdašnija bude međunarodna pomoć za rešenje tih problema... to pre će se Milošević naći u Hagu.\nMada su alergični na koncept "pravda sutra, jer danas imamo nekih važnijih problema", u tužilaštvu Haškog tribunala su - izjavio je za SENSE zamenik glavnog tužioca Grejem Bluit/Graham Blewitt, "spremni da još malo sačekaju".\nU ekskluzivnom intervjuu za televizijsku emisiju TRIBUNAL, Bluit je, najpre, ukazao kakve se sve nove mogućnosti ukazuju haškom tužilaštvu zahvaljujući promenama do kojih je došlo u SR Jugoslaviji.\nKao prvo, navodi Bluit, tužilaštvo očekuje skoro ponovno otvaranje svoje kancelarije u Beogradu, koja je zatvorena zbog kosovske krize i odbijanja tadašnjeg režima da dozvoli "kosovsku istragu" Tribunala.\nDrugo, u tužilaštvu očekuju da će promena režima omogućiti da se u punom obimu obnovi istraga o kosovskim zločinima čije su žrtve bili Srbi, te da će im nove vlasti omogućiti nesmetan pristup žrtvama i svedocima tih zločina. Zbog opstrukcije bivšeg režima, koji je time ispoljavao prezir prema žrtvama iz sopstvene nacije, tužilaštvo je intervjue sa srpskim svedocima i žrtvama kosovskih zločina moralo da organizuje u Republici Srpskoj i Crnoj Gori.\nTreće, haško tužilaštvo očekuje da će, pod novim vlastima, Srbija izgubiti nečastan status "utočišta za begunce od međunarodne pravde", tj. skloništa za optužene za ratne zločine. U tužilaštvu, naime, procenjuju da se - pored petorice optuženih sa "kosovske" i trojice sa "vukovarske optužnice" - u Srbiji krije i većina optuženih bosanskih Srba, kojima je u Republici Srpskoj postalo "vruće" zbog učestalih operacija hapšenja SFOR. Od novih vlasti se, precizira Bluit, očekuje da Tribunalu "isporuče sve begunce od pravde koji bi se mogli naći na teritoriji Srbije, odnosno SR Jugoslavije".\nUkazujući da u tužilaštvu prihvataju realnost i znaju da se sva ta očekivanja ne mogu ispuniti preko noći, Bluit kaže: "Mislim da možemo sebi dozvoliti da budemo malo strpljivi. Jasno, želimo Miloševića ovde, u Hagu. Želimo sve optužene u Hagu, jer im je tu mesto. Dugo ih čekamo, ali mislim da možemo sačekati još malo. Pravda može da bude strpljiva, ali je neizbežna. Mi nećemo odustati. Suština je da svi begunci od međunarodne pravde moraju da budu ovde - pre ili kasnije".\nKao ni glavni tužilac, ni njen zamenik ne sumnja da će se to dogoditi i da će Beograd u punoj meri sarađivati sa Tribunalom. S tim u vezi, Bluit ukazuje na "primer Hrvatske". Podseća da je tužilaštvo "imalo vrlo lošu saradnju sa bivšim režimom" te konstatuje kako sada nove vlasti u Zagrebu u celosti ispunjavaju svoje obaveze saradnje. A od Beograda se, kaže zamenik tužilaca, ne traži ništa više, ali i ništa manje, od toga. Ako nova vlast, zaključuje Bluit, "zaista želi trajan mir na Balkanu i istinsku demokratiju u SR Jugoslaviji... ona zapravo i nema druge opcije nego da sarađuje sa Tribunalom".\n2000-11-05 "ZAŠTO SU RATNI ZLOČINCI JOŠ NA SLOBODI?"\n2000-11-19 IDEM U BEOGRAD SA PUNO OPTIMIZMA\n2001-05-06 ODRŽATI, I POJAČATI, PRITISAK NA BEOGRAD


Gatuzo: "Ne pobeđuje statistika" - Sportske.net\nGatuzo: "Ne pobeđuje statistika"\nBivši reprezentativac Italije poručio je svojim sunarodnicima u nacionalnom timu da se ne oslanjaju previše na statistiku koja se ovih dana uveliko pominje a koja je na strani Italijana.\nBaloteli "sa onog svijeta"Boban: "Ronaldo sebičnjak, Italija je cirkus!"Brojke Mondijala!Zbogom majstori!A sada utisci, kakav je bio Mondijal?\nFudbaler švajcarskog Siona iskoristio je priliku da reprezentativcima Italije ukaže na to da ne treba previše da razmišljaju o statistici koja je pred večerašnje polufinale EP sa Nemačkom na strani "azura".\nĐenaro Gatuzo bio je deo nacionalnog tima koji je u poslednjem obračunu sa Nemcima uspeo da nakon produžetaka trijumfuje i plasira se u finale SP.\n"Ovoga puta sam pomalo zabrinut, statistika neće biti dovoljana. Italija ima svoje šanse ali ne verujem Nemcima. Pogledajte Ozila: U Realu igra veoma slabo a u reprezentaciji "razvaljuje". Ili Lukas Podolski koga nema nigde u ligi a onda odjednom postane šampion. A Manuel Nojer, on je od promašaja Bajerna postao najbolji golaman na svetu" istakao je Gatuzo.\nIpak, bivši vezista Milana veruje da i Italija ima svoje adute na večerašnjem meču. Andrea Pirlo trebalo bi da bude džoker Italijana protiv Nemaca.\n"Kada se pokaže u svom najboljem svetlu sve postaje lakše. Da li ste slušali konferenciju za medije Nemaca? Svi su se složili sa tim da im je primarni cilj da zaustave Pirla" rekao je Gatuzo.\nGatuzo se nada da će i Mario Baloteli večeras uspeti da pokaže zbog čega ga svi smatraju jednim od najtalentovanijih napadača na svetu. Uz to, fudbaler Siona poželeo je da Sitijev napadač na pravi način proslavi pogodak ukoliko ga postigne.\nItalija i Nemačka sastaju se večeras u drugom polufinalnom meču EP na stadionu u Varšavi. Početak utakmice zakazan je za 20 časova i 45 minuta.


Melanija Pavlović, generalna direktorka Baumit Serbia - Planiramo velike investicije - PODOVI\nLepkovi i lakovi Melanija Pavlović, generalna direktorka Baumit Serbia – Planiramo velike investicije\nZa kompaniju Baumit, koja se bavi proizvodnjom građevinskih materijala, 2016. godina je bila više nego uspešna. Kompanija je zabeležila veliki rast i nakon nekoliko ne baš lakih godina, koje su pratile mnogobrojne promene, uspeli su da povećaju produktivnost, kompletiraju odličan tim vrhunskih profesionalaca, povećaju plasman robe u Srbiji i na tržištima regiona…\n– U 2017. godinu ulazimo sa odličnim rezultatima, planiramo rast, investicije i dalje širenje – kaže za eKapiju Melanija Pavlović, generalna direktorka Baumit Serbia.\nBaumit na tržište plasira proizvode iz palete brendova baumit i kema. Inače, Baumit Serbia je u postupku integracije u Schmid Industrieholding GmbH Grupu.\n– Ako pogledamo nekoliko godina unazad, nekako smo stajali u mestu. Čekalo se da neki projekti o kojima se pričalo konačno krenu u realizaciju, a to se nije dešavalo. Situacija je počela da se popravlja tokom 2015. godine i možemo reći da su i Beograd i Srbija opet postali veliko gradilište. Raduje me što se situacija podjednako popravila i u stanogradnji i u izgradnji komercijalno poslovnih i industrijskih objekata. Imamo Beograd na vodi, mnogobrojne izraelske investicije, kineske investicije… Stabilna situacija na tržištu se odražava i poverenjem investitora i njihovom odlukom da investiraju u Srbiju i budu prisutni. Odnos objekata staro-novo je i dalje na strani starih objekata i kod nas i u svetu. Osim izgradnje novih objekata, krenula je rekonstrukcija i brojnih starih objekata, kao i sanacija i revitalizacija fasada. Biće posla i za proizvođače građevinskih materijala i za izvođače radova i za građevinsku operativu i sve one koji su neposredno ili posredno povezani sa izgradnjom.\n– Izuzetno smo ponosni da su naši materijali već ugrađeni ili su u tenderskoj proceduri na mnogobrojnim objektima u Beogradu i Srbiji. Naše sistemsko rešenje poda je primenjeno prilikom izrade industrijskog podnog sistema tržnog centra koji IKEA trenutno gradi u Beogradu. Korišćen je kemin proizvod Tal M Synt 2. Naši materijali se ugrađuju na projektu hotela i šoping centra Rajićeva. Naš reparaturni malter Beton protekt RT je primenjen prilikom konstruktivne sanacije zidova na Muzeju savremene umetnosti u Beogradu. Baumit učestvuje u projektu rekonstrukcije i obnove fasada škola u Srbiji finansiranog iz fonda KfW Banke, kao i obnovi i revitalizaciji fasada u Beogradu.\n– Baumit PRO termoizolacioni fasadni sistem – ispitani fasadni sistem, dolazi u dve verzije: 1. PRO EPS-F sistem sa fasadnim stiroporom. 2. PRO Mineral sistem sa pločama od kamene vune. Primenjiv je na sve nosive podloge, osigurava trajnu izolaciju i zaštitu. Baumit Star termoizolacioni fasadni sistem se na području spoljne izolacije građevinskih objekata dokazuje već 30 godina. Novi Baumit Nanopor s fotokatalitičkim svojstvom Snaga svetla i novi fotokatalizator daju Nanopor Top fasadi još efikasnija svojstva samočišćenja za brilijantno sjajnu i dugotrajno čistu fasadu.\nBaumit open plus je termoizolacioni sistem budućnosti i kombinuje najbolja svojstva fasadnih sistema: optimizovanu paropropusnost (diše kao cigla!), 20% bolju toplotnu izolaciju, zvučnu izolaciju i inovativni način ugradnje. Naročito smo ponosni na brzovezujuće i brzosušeće cementno vezivo namnjeno izradi brzosušećih cementnih estriha Baumit Estrich Binder Speed.\n– Za kompaniju Baumit Serbia 2016. godina je bila izuzetno uspešna samim tim je uposlenost kapaciteta fabrike bila maksimalna. Kao i svaki direktor koji brani interese svoje kompanije, pokušavam dati diplomatske odgovore ne otkrivajući sve naše planove. Konkurencija je ozbiljna na tržištu Srbije i to me raduje, jer ako nemate ozbiljnu konkurenciju ne možete imati ni ozbiljnu tržišnu utakmicu i ne možete pokazati koliko vredite.\nPrethodni tekstZadivljujuće ideje drvenih podova\nSledeći tekstHolanđani (opet) podigli gradnju biciklističke staze na viši nivo


Pompeo: Evropa da brani demokratiju pred Kinom i Rusijom\nMajk Pompeo u parlamentu Češke\nŠef američke diplomatije Majk Pompeo optužio je u Senatu Parlamenta Češke Rusiju da podriva demokratije u Evropi pomoću dezinformacija, a Kinu za ucenjivačke kampanje da bi stekla uticaj u svetu, i pozvao Evropu da snažnije brani svoje demokratske principe i povede više računa o suverenitetu.\n"Trebalo bi da iskoristimo ovaj susret da Češka i Evropa počnu da stavljaju veći naglasak na to da brane svoje vrednosti, svoje demokratske principe, da više vode računa o svom suverenitetu", kazao je Pompeo u govoru pred češkim senatorima.\nŠef američkog Stejt departmenta kazao je da autoritarni režimi nisu nestali 1989. godine.\n"Rusija neprestano nastoji da podriva vašu demokratiju i bezbednost preko kampanja dezinformaisanja, sajber-napada, nastoji da prekroji vašu istoriju. Tu je i pretnja kineske Komunističke partije i njene ucenjivačke kampanje", kazao je Pompeo.\n'Problem s Kinom kompleksiniji od Hladnog rata'\nPo oceni američkog državnog sekretara, problem s Kinom je kompleksniji nego suparništvo sa SSSR-om tokom Hladnog rata, jer Kina nastoji da utiče na zemlje preko ekonomske saradnje i preti ekonomskim posledicama preduzećima iz zemalja čiji zvaničnici se ponašaju i nastupaju drugačije nego što bi se to svidelo Pekingu.\n"Ne verujte nikome da Zapad propada, to je njihov narativ. Zapad pobeđuje. Moramo da sarađujemo. Imamo obavezu da govorimo otvoreno pred svima, bez straha", kazao je Pompeo.\nO izlasku SAD iz SZO\nČeški senatori iskoristili su debatu sa američkim državnim sekretarom da kritikuju SAD i pitaju Pompea da objasni povlačenje SAD iz svetskih institucija koje su važne, posebno Svetske zdravstvene organizacije (SZO), i to baš sada u vreme pandemije korona virusa.\nŠef američke diplomatije ponovio je u Pragu optužbe na račun Svetske zdravstvene organizacije da je bila popustljiva prema Kini i nije reagovala kada se pojavio korona virus koji je kasnije zahvato čitav svet.\n'Kurtoazni' sastanak sa Zemanom\nPompea je u sredu, zajedno s češkim premijerom Andrejom Babišom, primio češki predsednik Miloš Zeman, a američka strana je taj sastanak s češkim predsednikom koji je glavni zagovornik dobrih odnosa i saradnje Češke s Rusijom i Kinom, označila kao kurtoazni.


Zgrada Ustavnog suda Kosova\nUstavni sud Kosova donio je odluku prema kojoj se Pregovaračka ekipa Kosova u procesu dijaloga za Srbijom, proglašava neustavnom.\nU saopštenju za medije iz Ustavnog suda navode da su zaključili da "državna delegacija, koja je osnovana osporenim zakonom, nije predviđena Ustavom i nije predviđena unutar oblika vladanja i podijele vlasti. Kao takva, državna delegacija se ne može uključiti u uzajamno dejstvo podjele, kontrole i balansiranja vlasti i ne može se miješati u oblik vladanja, odnosno u strukturu podjele vlasti kao što je utvrđeno članom 4. Ustava."\nSud je također utvrdio da "prenos nadležnosti ustavnih institucija na “poseban mehanizam” uspostavljen u osporenom zakonu predstavlja miješanje u vršenje nadležnosti institucija utvrđenih Ustavom."\nSkupština Kosova je na vanrednoj sjednici u decembru 2018. usvojila rezoluciju o dijalogu sa Srbijom na prijedlog opozicione Socijaldemokratske partije (partija formirana podjelom pokreta Samoopredjeljenje), koja predviđa formiranje nove državne delegacije u dijalogu sa Srbijom.\nZa voditelja delegacije je odabran predsjednik opozicione Socijaldemokratske partije Špend Ahmeti, inače aktuelni gradonačelnik Prištine, i Fatmir Ljimaj iz vladajuće Inicijative Socijaldemokrata.\nPregovaračka ekipa trebala je funkcionsati na osnovu Zakona kompentencijama i odgovornostima delegacije Kosova za dijalog sa Srbijom, ali Zakon je kontestiran od dvije političke stranke opozicije Demokratskog saveza Kosova i Samoopredjeljenje koji su Ustavnom sudu podnijeli zahtjev za interpretaciju.\nOdmah nakon odluke Ustavnog suda prema kojoj se Pregovaračka ekipa Kosova u procesu dijaloga za Srbijom, proglašava neustavnom, kopredsjedavajući Pregovaračke ekipe iz Socijaldemokratske partije Špend Ahmeti rekao je da će članovi delegacije ove partije u petak podnijeti ostavke.\nOn je na Fejsbuku napisao da je dijalog sa Srbijom najvažniji politički proces na Kosovu za šta je potreban konsenzus i donošenje odluka u Skupštini.\nŠef poslaničke grupe ove partije Visar Imeri je na konferenciji za novinare rekao da na osnovu odluke Ustavnog suda, dijalog sa Srbijom ne može da vodi Skupština, već samo predsjednik i premijer.\nIz opozicionog Demokratskog saveza Kosova, koji se zajedno sa pokretom Samoopredjeljenje obratio Ustavnom sudu po tom pitanju, rekli su da je Ustavni sud jasno stavio do znanja da je Zakon o dijalogu protivustavan, dodajući da dijalog treba da vode samo legitimne institucije.\nAvdulah Hoti iz Demokratskog saveza rekao je na konferenciji za novinare da i pregovaračka ekipa i premijer trebaju da podnesu ostavke i da Kosovo treba da ide u prijevremene izbore.\nI iz pokreta Samoopredeljenje očekuju vanredne izbore, i rekli su da je u toku prikupljanje potpisa za obaranje vlade Ramuša Haradinaja. Aljbuljena Hadžiu, poslanica ovog pokreta u Skupštini, na konferenciji za medije je rekla da je Haradinaj, inicirajući ovaj zakon, odbio da sprovede svoja ovlašćenja u vezi sa dijalogom.\nUstavni sud Kosova u četvrtak je donio odluku prema kojoj se Pregovaračka ekipa Kosova u procesu dijaloga za Srbijom, proglašava neustavnom, kao i cio Zakon o dužnostima, odgovornostima i nadležnostima državne delegacije Republike Kosovo u procesu dijaloga za Srbijom.


Из центра увек крећу промене - ИСТИНА\nPrilikom osnivanja, stavljen je akcenat na značaj koji ovaj mesni podogranak ima za dalji rad političke stranke Istina u Novom Sadu. Iznete su i ideje za njegovo delovanje i aktivnosti.\n„Centar grada bi trebalo sačuvati, razviti i predložiti strategiju kao neutralno rešenje na promene koje se dešavaju razvojem i širenjem grada. Gradske trgovačke i poslovne zone premeštaju se uz nove bulevare i oko novoizgrađenih tržnih centara. Zbog toga je važno sačuvati duh starih vremena i sprečiti devastaciju uvođenjem novog kulturnog identiteta centralnog gradskog jezgra” – poručila je predsednica Jelena Šurlan.\nTom prilikom je predsednica Gradskog odbora stranke Istina Nataša Vislavski čestitala novoizabranom mesnom podogranku na formiranju, poželevši im svu sreću u daljem radu.\n„Budući da deluje na teritoriji koja je najstariji deo grada, ovaj podogranak je jedan od onih od kojih se najviše i očekuje. Nalazi se na mestu gde je bilo naselje sa kog je ponikao i nastao Novi Sad i gde su sada najznačajnije administrativne i kulturne ustanove. Odavde su kretale istorijske promene i najvažniji istorijski događaji ne samo za Novi Sad nego i šire. Zato će imati punu podršku Gradskog odbora u tome“ – sa ponosom je istakla Nataša Vislavski.


Blandel ipak ostaje u BTCC, ali kao direktor ekipe - Serbiaring\nFebruary 13, 2020 Aleksandar Babić BTCC, Vesti 0\nVeteran Mark Blandel proglasio je odlazak u trkačku penziju posle neuspešne avanture u Britanskom šampionatu turing automobila 2019.\nMeđutim, on je istovremeno najavio da će “i u 2020. biti viđan u BTCC padoku, u ovoj ili onoj ulozi”.\nSada je jasno na šta je 53-godišnji automobilista mislio: u dolazećoj sezoni, on preuzima ulogu sportskog direktora ekipe AmD tjuning, koja mu je prošle godine pripremala takmičarski “audi S3” i koja će se odsad zvati Mark Blandel motorsport.\nPrvi čovek tima i rukovodilac operative na stazi ostaće Šon Holambi, a ova postava je za 2020. prijavila dve “honde sivik” FK2 generacije i njima će pilotirati Džejk Hil i Sem Ozborn.\n“Nisam skrivao koliko me je BTCC prošle godine impresionirao kao platforma”, rekao je Blandel, koji je i na čelu agencije MB partneri, specijalizovane za upravljanje vozačkim karijerama.\n“Kao što sam vrlo jasno shvatio, žestoko je konkurentan i svako će vam reći da mu nepredvidljivost rezultata trka donosi veliku privlačnost. Prošle godine, zajedno s ekipom i našom agencijom za sportski menadžment i marketing, dokazali smo vrednost koju serija može da ima za brojne glavne svetske brendove. Osnivanje tima MB motorsport omogućiće nam da ta partnerstva dalje razvijemo i produbimo.”\n“U ovoj fazi moje karijere volim da budem uključen u auto-sport, a ova prilika za mene predstavlja novi izazov, koji otvara mogućnosti vozačima iz portfolija naše agencije i mnogim našim komercijalnim partnerima. Mnogo poštujem Šona Holambija i njegov tim, njihova operacija je odlična i zajednički rad pod okriljem MB motorsporta daje nam široku platformu na stazi i van nje.”\nBlandel je u Formuli 1 vozio za Brebem, Tirel, Ližije i Meklaren. U američkoj Kart seriji osvojio je tri trke za ekipu PakVest, a kao član fabričke posade Pežoa bio je pobednik 24 časa Le Mana 1992. Njegov prošlogodišnji turing debi prošao je neslavno, sa samo dva boda u 30 trka, što mu je palo “neverovatno teško i bolno”.\nHolambi je dodao: “Marka poznajem godinama i oduvek smo pričali o tome kako bismo mogli da radimo zajedno. Sad najzad imamo šansu da to i formalno izvedemo. On je iz prve ruke uvideo koliko BTCC može da bude težak, ali je sa sobom u naš tim doneo najviše operativne standarde i novi nivo posvećenost detaljima i procesima.”\n“Nadamo se da ćemo, kombinujući naš BTCC pedigre, Markovo iskustvo i profil i komercijalnu stručnost agencije MB partneri, uzdići celu našu operaciju na viši nivo i da je ovo početak našeg novog i uzbudljivog poglavlja u Britanskom turing šampionatu.”\nMark Blandel motorsport je najavio da će do starta sezone imati još “velikih objava”, a postoje pretpostavke da bi se one mogle ticati promene takmičarske tehnike i prelaska sa FK2 “sivika” na neki drugi model automobila.\nSkot Mehlohlin treći na prolećnom Indikar testu u Ostinu!


Đukić: Ne razmišljam o eliminaciji\nMondo\t16.08.2017 14:32\nTrener Partizana kaže da će njegov tim i protiv Videotona u četvrtak težiti "totalnom fudbalu". Van konkurencije za meč samo Kosović i golman Stevanović.\nPartizan nije imao sreće u žrebu kvalifikacija za Ligu šampiona. Izvukao je Olimpijakos, ispao dobrim delom zahvaljujući svojim početničkim greškama i sada za mesto u grupnoj fazi Lige Evrope mora da "izbaci" mađarski Videoton.\nTim Miroslava Đukića će zbog kazne UEFA ugostiti Lazovića, Šćepovića i drugove na praznom stadionu u Humskoj ulici (četvrtak, 21.00).\n"Svi smo svesni da se nalazimo pred veoma važnom utakmicom za Partizan i za sve nas. Plasman u Ligu Evrope je veoma bitan i zato ćemo učiniti sve da budemo učesnici grupne faze. Tu možemo da se oprobamo sa ostatkom Evrope i tu se momcima pruža prilika da rastu kao fudbaleri", rekao je Đukić na konferenciji za novinare.\nTrener crno-belih je na pitanje novinara odgovorio da je "uvek optimista".\n"Moj mentalitet mi ne dozvoljava da razmišljam o porazu. Ekipa je u usponu, napreduje iz dana u dan, polako hvata konce koje mi vučemo i kako želimo da Partizan igra. Zato uopšte ne razmišljam o eliminaciji".\nĐukić je dodao da "nema tajni" kada je reč o kvalitetima ekipe Marka Nikolića, ali da mu je najbitnije da Partizan na terenu izgleda "kako treba", pa se stoga mnogo više bavi tim delom posla.\nUpitan da li će Partizan protiv Videotona biti napadački orijentisan, ili nešto oprezniji, s obzirom na veliki ulog, Đukić je rekao da će igra biti ofanzivna, ali bez "otvaranja kapija" protivničkom timu.\n"Igramo napadački fudbal, ali ne idemo grlom u jagode. Moj Partizan mora da bude hrabar, da ide po protivnika, a ne da bude plašljiv. Hoću špiceve koji rade, pomažu odbrani, bekove koji se ubacuju. Totalni fudbal - svi napred, svi nazad.To je Partizan kakvog želim i kakvom ću težiti dok sam ovde", jasan je Đukić.\nOn je naglasio da za utakmicu nisu spremni samo Nebojša Kosović i golman Stevanović, dok su Uroš Đurđević i Everton normalno odradili trening posle propuštenog meča protiv Vojvodine i u kombinaciji su za tim.\nŠtoper Bojan Ostojić dobio je "injekciju" samopouzdanja posle pobedonosnog gola u Novom Sadu minulog vikenda.\n"Znamo ko vodi Videoton i kakve je Marko imao uspehe dok je bio u Partizanu. Neće biti nimalo lako, ali pripremili smo utakmicu i na nama je da ispoštujemo dogovor. Svaka pobeda bez primljenog gola je dobar rezultat", smatra prekaljeni fudbaler.\nOn je dodao da izuzetno ceni Darka Lazovića i Marka Šćepovića, ali da je zajedno sa saigračima spreman da ih zaustavi.\nProtiv Vojvodine je igrao u paru sa Nemanjom R. Miletićem, pošto je Lazar Ćirković prebačen na klupu posle greške u susretu sa Voždovcem.\n"Partizan ima odlične štopere, a na šefu je da odluči ko će biti u timu", diplomatski je odgovorio.


Grad Tuzla izdvojio pola miliona maraka za obnavljanje Službe hitne pomoći\nNakon renoviranja i adaptacije prostorija, danas je upriličena svečana ceremonija otvorenja Službe hitne medicinske pomoći, Doma zdravlja Tuzla. Sredstva za obnovu u iznosu od oko 500.000 konvertibilnih maraka obezbjeđena su iz Budžeta Grada Tuzla.\n„Ovaj grad je svojevremeno bio osnivač i Doma zdravlja i Kliničkog centra, ali je Tuzlanski kanton preuzeo upravljanje UKC-om, a mi nastojimo i dalje da Dom zdravlja Tuzla bude najbolji u BiH.\nPojavila se potreba za adaptacijom prostorija Hitne pomoći i mi smo za te potrebe izdvojili oko 500.000 konvertibilnih maraka iz Budžeta Grada Tuzla. Sada imamo najbolju Hitnu pomoć u Bosni i Hercegovini i građani Tuzle će imati najbolju uslugu oive vrste. Naredni korak su liftovi u Domu zdravlja i ono što sam posebno zahtijevao od direktora i uprave, je da nema drugog kriterija u poslu, kad su u pitanju liječnici, medicinske sestre i tehničari, od kriterija znanja i poštenja. Ti se kriteriji ne smiju poremetiti“, izjavio je gradonačelnik Tuzle Jasmin Imamović.


Priština najavljuje do sada najveće regrutovanje Kosovskih bezbednosnih snaga - Radio Kosovska Mitrovica\nPriština najavljuje do sada najveće regrutovanje Kosovskih bezbednosnih snaga\n4. October 2021, 18:15\nMinistar odbrane privremenih institucija u Prištini Armend Mehaj najavio je da će uskoro biti otvoren konkurs za do sada najveće regrutovanje za Kosovskih bezbednosnih snaga.\nMehaj je rekao da je obavešten o dosadašnjim pritužbama na proces zapošljavanja u Kosovskim bezbednosnim snagama, i obećao transparentnost u prijemu 850 novih regruta, čiji konkurs se očekuje vrlo brzo, prenosi Zeri.\n“Čuo sam da je bilo pritužbi na ranije procese prijema u Kosovske bezbednosne snage, bilo je sumnji u proces zapošljavanja. Kažem svim mladićima i devojkama da će pod mojim vođstvom postojati pošten, jednak, strog i profesionalan proces zapošljavanja”, rekao je Mehaj.\nNaveo je da će konkurs za najveće regrutovanje ikada na Kosovu i Metohiji biti otvoren uskoro, da će ceo proces biti snimljen kamerama, a da će odbor za prijem biti profesionalan i nepristrasan i da će biti birani najbolji kandidati.\nZatražio je da ga kontaktiraju svi oni koji imaju pritužbe i informacije o zloupotrebama u Kosovskim bezbednosnim snagama, prenosi Kosovo onlajn.


SRPSKI ČLAN PREDESEDNIŠTVA BiH: Režim ulaska u Grčku isti kao za građane Srbije | Novosti.rs\nSRPSKI ČLAN PREDESEDNIŠTVA BiH: Režim ulaska u Grčku isti kao za građane Srbije\nNAJVAŽNIJA poruka nakon sastanka sa premijerom Grčke Kirjakosom Micotakisom jeste da se za građane BiH utvrdi isti režim ulaska u Grčku kao što važi za građane Srbije, rekao je danas srpski član i predsedavajući Predsedništva Milorad Dodik.\nDodao je da je to dobra vest za građane BiH koji se odluče za letovanje u Grčkoj.\n-To govori o tome da će naši građani moći slobodno da koriste ta prava i da lakše uđu u Grčku za vrijeme godišnjih odmora, rekao je Dodik za RTRS nakon sastanka sa grčkim premijerom.\nSAN MARINO POBEDIO KORONU: Evo ko je zaslužan za pobedu nad opakim virusom\n10. 05. 2021. u 16:56\nGrčka je jednostrano priznala digitalne sertifikate Srbije o vakcinaciji.\nKako je ranije najavljeno, Grčka će od sutra otvoriti granični prelaz Evzoni i svi vakcinisani građani Srbije moći će bez problema da uđu u Grčku.\nOni koji nisu vakcinisani moraće da imaju negativan PCR test.\nMilorad Dodik Grčka ulazak u Grčku PCR test kovid pasoš vakcinacija vakcina protiv korone koronavirus turizam Grčka\nAMERIČKI predlog za odricanje prava na intelektualnu svojinu za vakcine protiv kovid-19 imao bi značajne implikacije na proizvodnju, izjavila je danas portparolka nemačke vlade.\nPROSVETNI radnici u Grčkoj, koji odbiju da se vakcinišu ili redovno podvrgavaju testiranju na kovid-19 pre nego što se vrate u razred, suočiće se sa smanjenjem plata i drugim disciplinskim merama u skladu sa zajedničkom ministarskom odlukom koja je trenutno u pripremi, preneo je danas grčki list "Katimerini".\nVELIKI POŽAR U ITALIJI: Preko 800 evakuisanih - Broj povređenih - 30 osoba se otrovalo dimom (FOTO, VIDEO)\nPET osoba je povređeno, među njima i jedna devojčica, a 30 otrovano dimom, nakon što se na južnom delu grada Peskara, regija Abruco, razvio veliki požar, javlja agencija Agi.\n02. 08. 2021. u 10:04\nPROBNI model novog ruskog strateškog bombardera dalekog dometa, PAK DA, trebalo bi da bude spreman do 2023. godine.\nŽESTOK HAKERSKI NAPAD U ITALIJI: Oboren sistem za zakazivanje vakcinisanja\nHAKERI su napali i oborili IT sisteme kompanije koja se bavi zakazivanjem vakcinisanja protiv kovida 19 u regionu Lacio u blizini Rima, prenosi Rojters.\n02. 08. 2021. u 00:39\n10:09 PROFESORIMA ANTIVAKSERIMA MANJA PLATA: Ovako se Grčka bori za bezbednu školsku godinu\n10:06 BORBA: Providan plan Zdravka Krivokapića i nalogodavaca - Hoće da nateraju Srbe iz Crne Gore da zamrze Srbiju!\nFENOMEN smene vlasti 30. avgusta prošle godine, skoro godinu dana kasnije, ogolio je sve skrivene zamke koje je sa sobom donela navodna promena režila Mila Đukanovića, piše Dražen Živković, osnivač "Borbe" čiji tekst prenosimo u celosti.\n10:04 VELIKI POŽAR U ITALIJI: Preko 800 evakuisanih - Broj povređenih - 30 osoba se otrovalo dimom (FOTO, VIDEO)\n10:02 NOVAC NE STIŽE DO JUGA SRBIJE: Maja Mitić najavljuje peti Nišvil džez teatar i upozorava da kvalitetna umetnost nije "za džabe"\nPREDSTAVE koje će publika imati prilike da vidi na Nišvil džez teatru koji počinje 6. avgusta, prema rečima umetničke direktorke Maje Mitić, "duboko su lične i razmatraju pitanje šta je to zaštićena zona života čoveka u 21. veku".\n15 BRAVO, BEJBI: Ceca blista na koncertu u Vrnjačkoj Banji, Bogdan ne skida pogled sa nje i bodri je iz prvog reda (FOTO)


Američka (ne)dela u Siriji: „REZERVAT ZA TERORISTE" i HUMANITARNA KATASTROFA - Nova Borba\nAmerička (ne)dela u Siriji: „REZERVAT ZA TERORISTE" i HUMANITARNA KATASTROFA\n"Oni se ovde ponovo naoružavaju, pripremaju, sa ove lokacije izvode odgovarajuće napade."\nSAD koriste zonu koju kontrolišu na zapadu Sirije kao paravan za teroriste, izjavio je zamenik ministra odbrane Rusije Aleksandar Fomin.\n„Ne može da nas ne uznemirava zona bezbednosti prečnika 55 kilometara u blizini naselja Tanf. To je na granici sa Irakom u zapadnom delu Sirije gde je, zapravo, stvoren rezervat za teroriste. Oni se ovde ponovo naoružavaju, pripremaju, sa ove lokacije izvode odgovarajuće napade. Sve to se dešava pod rukovodstvom snaga za specijalne operacije i drugih jedinica Sjedinjenih Američkih Država“, istakao je Fomin, a prenosi Glas Moskve.\nKrajem novembra prošle godine ruski Centar za pomirenje zaraćenih strana u Siriji saopštio je da su SAD, nakon što su zatvorile zonu od 55 kilometara oko američke baze u sirijskom gradu Tanf, izolovale više od 50.000 ljudi kojima je potrebna humanitarna pomoć. Moskva je predložila Vašingtonu da zajedno obezbede isporuku pomoći izbeglicama. Koalicija na čelu sa Sjedinjenim Američkim Državama pristala je da pomogne, ali je saopštila da nije dobila potvrdu da su sirijske vlasti spremne da propuste konvoje.


Mala i srednja preduzeća - Positive\nPočetna » Mala i srednja preduzeća\nMala i srednja preduzeća(u daljem tekstu MSP), koja zapošljavaju do 50, odnosno 250 radnika, imaju značajan uticaj na savremenu privredu. Iako sa ograničenim finansijskim i stručnim resursima, na tržištu često učestvuju u neravnopravnoj utakmici sa velikim korporacijama. Kako bi održali korak i unapredili svoje poslovanje, imaju sve veću potrebu za kvalitetnom organizacijom poslovanja. Ona je danas nezamisliva bez planski vođene informacione podrške poslovanju. Kako je razvoj IT sektora i digitalna transformacija preduzeća dug, sveobuhvatan i često skup proces ako ga izvode MSP sa sopstvenim kapacitetima, Positive je razvio set usluga koje vode i pomažu informatizaciju i digitalizaciju poslovnih procesa preduzeća. Ove usluge, menjaju karakter poslovnih procesa, doprinose efikasnosti poslovanja, smanjenju troškova i povećanju zarade preduzeća.\nVreme velikih ulaganja u IT infrastrukturu je prošlo. Tekući globalni trend je prepuštanje brige o veličini, tehničkom kapacitetu, aktuelnosti i pouzdanosti rada informacionog sistema specijalizovanim kompanijama kojima je ovo osnovna delatnost.\nUsluga „PC radno mesto” namenjena je preduzećima koja imaju neadekvatanu hardver i potrebu za unapređenjem informacionog sistema ili zamene kompletne računarske opreme.\nUsluga „Server managed service” namenjena je preduzećima koja nemaju serversku infrastrukturu ili imaju neadekvatan server.\nUsluga „Network managed service” namenjena je kompanijama koje još nemaju, ili imaju neadekvatnu infrastrukturu računarske mreže.\nOrganizujete kratkoročni događaj, seminar ili manifestaciju?\nUsluga Positive bekapa podrazumeva lokalni bekap na Vašem ili našem uređaju i udaljeni bekap (disaster recovery) u našem data centru\nInformacioni sistemi u današnjem poslovnom okruženju predstavljaju temelj operabilnosti svakog poslovanja.\n„Office radno mesto“ je proizvod usluga kompanije Positive doo namenjena preduzećima koja imaju računarsku opremu zadovoljavajućeg kvaliteta i žele da unaprede svoj informacioni sistem , korisnicima koji svakodnevno obavljaju kancelarijske poslove, kao i firmama bez sopstvenog IT sektora ili zaposlenog koji vodi brigu o informacionom sistemu.\nMail hosting service je usluga za razmenu elektronske pošte klijenata na bezbedan način. Ovom uslugom obuhvata se kreiranje naloga, razmena elektronske pošte u oba smera i skeniranje dolazne i odlazne elektronske pošte na maliciozne linkove i attachmente.\nUsluga je zasnovana na bezbednosnom, korporativnom rešenju zasnovanom na Sophos security, kako za računare krajnjih korisnika, tako i za kompletne sisteme poslovanja.\nZa kompanije koje imaju potrebu da poseduju vlastitu informacionu infrastrukturu, Positive pruža uslugu integracije računarske opreme. Na ovaj način osigurava se da je oprema pravilno dimenzionisana, uz obavezno predviđanje rasta za vreme radnog veka opreme, da su troškovi i ulaganja optimalni i da se svi predviđeni informacioni procesi mogu obavljati pouzdano, na nesmetan način.\nKorporativni identitet značajan za svaku kompaniju koja svoje usluge plasira ka auditorijumu.\nHome radno mesto\nKoncipirali smo uslugu HOME RADNO MESTO koja omogućava EFEKTIVNOST i PRODUKTIVNOST poslovanja uz BEZBEDNOST podataka i odloženo plaćanje. Menadžment kompanije Positive, učestvovao je u radnoj grupi oformljenoj od strane Privredne Komore Srbije, u cilju kreiranja mera za pomoć privrednim subjektima.


Krupne stvari u sitnim slovima - Veselin Jevrosimović\nProšle se nedelje mnogo prašine podiglo oko promene u uslovima korišćenja Instagrama, omiljene mobilne aplikacije za deljenje fotografija sa prijateljima. Naime, korisnici su otkrili da prema novim pravilima Instagram, od pre nekog vremena u vlasništvu Fejsbuka, zadržava pravo da fotografije, zajedno sa drugim podacima o korisnicima, prodaje oglašivačima. Ubrzo nakon brojnih napisa u elektronskim modijima ova klauzula je povučena, a osnivač i direktor se izvinio korisnicima uz objašnjenje da se radilo o zabuni izazvanoj lošim odabirom reči.\nKako god, tek ova vest otvara pitanje našeg odnosa prema dokumentima koje “potpisujemo” kada koristimo softverske programe, servise i portale, a koji se obično zovu “uslovi (pravila) korišćenja”, “politika privatnosti” ili “saglasnost krajnjeg korisnika”. Svako ko koristi računar, pametni telefon ili tablet uređaj duže od nekoliko dana imao je priliku da se sa njima susretne i obavezno saglasi. U poslednjih nekoliko godina se, usled raznih okolnosti, ovi dokumenti veoma često menjaju i dopunjuju, pa je opet potrebno “potpisati” ih radi nastavka upotrebe omiljenog sajber-proizvoda.\nStoji činjenica da malo ko od nas o ovim ugovorima, a to jesu svojevrsni ugovori sa pravnom važnošću, ozbiljno razmišlja, čita ih i analizira. Sve i kada bismo imali vremena i želje da ih čitamo, teško bismo ih do kraja razumeli jer sadrže mnogo pravnih izraza i “sitnih slova” koja prosečnom čoveku ne znače mnogo. Srećom, na svetu postoji mnogo onih koji se ovom tematikom bave, pa je sigurno da će sve što ozbiljno narušava naša prava biti na vreme primećeno i korigovano. Uostalom, to se desilo i u slučaju Instagrama. Sa druge strane, prihvatanjem ovakvih ugovora mi se uvek odričemo dela privatnosti, o čemu vredi razmisliti.\nZanimljivost: Prosečno vreme čitanja uobičajenog dokumenta o uslovima korišćenja iznosi 37 minuta.


Tanjug 22. oktobra 2021. 12:55\nBEOGRAD – V. d. direktora „Elektroprivrede Srbije“ Milorad Grčić, odbacio je tvrdnje koje je danas na protestu ispred sedišta tog preduzeća, izneo Milan Đorđević, iz Sindikata radnika EPS-a, i optužio ga za širenje lažnih vesti i širenje panike.\n„Sve što je Đorđević izgovorio je laž, a s obzirom na to da pominje ucene i nasilje koje ne postoji, opasnom retorikom dovodi u zabludu zaposlene i preti protestom, njegovo ponašanje prepoznaje i krivično zakonodavstvo jer iznošenjem lažnih vesti i širenjem panike čini i krivično delo“, naveo je Grčić u saopštenju. i dodao da će EPS o navedenom obavestiti sve nadležne institucije.\nOn je ukazao da je Đorđević, za koga kaže da je „upravo smenjeni predsednik Sindikata radnika EPS“, svojevoljno je promenio dogovor da danas razgovaraju u 11 sati i naknadno pozvao svoje pristalice da u 9 ujutru protestuju ispred zgrade EPS, zbog čega ne vidi razlog da u takvim uslovima vode bilo kakav razgovor.\n„Sa lažnim predsednikom sindikata radnika EPS neću voditi nikakve razgovore u atmosferi pretnji, ucena i manipulacija“, istakao je Grčić.\nOn je dodao da je, u međuvremenu, i zvanično obavešten da je pet sindikalnih organizacija napustilo Đorđevićev sindikat i, u okviru „Elektrodistribucije Srbije“, oformilo zaseban sindikat, te se dovodi u pitanje dalje važenje Statuta sindikata radnika Elektroprivrede Srbije kao i do sada postojeća organizacija sindikata.\n„Milan Đorđević je izgubio legitimitet da se i dalje predstavlja kao predsednik i objavljivanjem netačnih informacija poziva zaposlene ‘u borbu’ protiv EPS i države“, naveo je Grčić.\nOn je podsetio da je već ranije naglasio da problemi unutar sindikata treba da rešavaju predstavnici sindikata sami, a ne da koristite i zloupotrebljavaju energetsku krizu uz konstantne pretnje.\n„Očigledno da ni sastanak ni rešavanje pitanja radnika nisu u interesu Đorđevića, već da se skandaloznim napadima, psovkama i vređanjima, koji su inače njegov manir, ‘izdigne iz mrtvih’ i pojavi u nekom mediju. Briga za radnike na spisku tema za sastanak im je na poslednjem mestu, automobili su na vrhu liste. Glavni razlog njegovog besa i napada je to što su im oduzete sindikalne privilegije, a službene automobile koristili su i u privatne svrhe. Ako prelazak 30.000 kilometara za šest meseci nije zloupotreba privilegija, onda ne znam šta je“, naglasio je Grčić.\nČlanovi Sindikata radnika EPS-a okupili su se jutros ispred sedišta tog preduzeća da bi, kako su rekli, iskazali svoje nezadovoljstvo stanjem u EPS-u i položajem radnika.\nĐorđević je, kao glavne zahteve, naveo da se radnicima EPS-a isporuči ugalj za ogrev domaćinstava i da im se vrate zarade koje su, kako tvrdi, bez osnova smanjivane. Đorđević, takođe, tvrdi da unutrašnja kontrola EPS-a „snima, prisluškuje i prati“ zaposlene i „degradira ili otpušta nepodobne“.\nOn je rekao da će se protest nastaviti, ako ne dođe do dogovora sa poslovodstvom, a nije isključio ni mogućnost generalnog štrajka.\nDruga onlajn diskusija RGZ o digitalnom katastru 8. decembra\nRekordna potrošnja država EU za odbranu u 2020. godini\nOtvorene prijave za Serbia Business Run 2022.\nOtvorene prijave za Serbia Busines s Run 2022.\nDopuna kalendara aukcija državnih hartija od vrednosti\nPotpisano pismo o prijateljskoj saradnji Vojvodine i kineske…


Skupština danas nastavlja raspravu o ministarstvima : Nadlanu.com\nSkupština danas nastavlja raspravu o ministarstvima\nObjavljeno 2. sep 2013. / 08:32:24\nPosle rasprave, trebalo bi da parlament glasa o izboru novih ministara koji će položiti zakletvu.\nRasprava o izboru novih ministara počela je u petak, 30. avgusta, kada je premijer Ivica Dačić u ekspozeu naveo da će ciljevi vlade biti modernizacija zemlje, pravedno rešavanje kosovskog pitanja, zaustavljenje ekonomske krize i zapošljavanje.\nO izboru novih ministara parlament je raspravljao i u subotu kada je opozicija nastavila da kritikuje ekspoze i ocenila da u njemu nema odgovora na glavna pitanja - zašto se rekonstruiše vlada, da li će biti promene politike i zašto je smenjen ministar finansija i privrede Mlađan Dinkić iz Ujedinjenih regiona Srbiji, koji više nisu u vladajućoj koaliciji.\nIzmenama Zakona o ministarstvima koje su usvojene u četvrtak, 29. avgusta, utvrđeno je da će nova vlada imati 18 resora i dva nova ministra bez portfelja.\nKandidat za novog ministra finansija je Lazar Krstić, za ministra odbrane Nebojša Rodić, za ministra za lokalnu samoupravu i regionalni razvoj Igor Mirović, za ministra poljoprivrede, šumarstva i vodoprivrede Dragan Glamočić, a za ministra privrede Saša Radulović.\nZa novog ministra kulture i informisanje predložen je Ivan Tasovac, za ministra saobraćaja Aleksandar Antić, za ministra bez portfelja zaduženog za evropske integracije Branko Ružić, za ministra sporta i omladine Vanja Udovičić, za ministra prosvete i nauke Tomislav Jovanovića, a za ministra bez portfelja zaduženog za Kosovo Aleksandar Vulin.\nministarstvaraspravaskupština srbijevlada srbije


Publika traži interaktivnost - oradio.rs\nPublika traži interaktivnost\nTrendovi u kulturnoj politici evropskih zemalja pokazuju da publika od programa sve više zahteva interaktivnost. Jednostavno, ljudi sve više žele da budu uključeni u sadržaje koje prate, bilo da učestvuju u njima ili da učestvuju u njihovom odabiru.\nMreža "Be Spetactive" formirana u 19 gradova Evrope, među kojima je i Novi Sad ima za cilj da to omogući, kaže menadžer ovog projekta Luka Riči.\n"U 19 organizacija smo napravili grupe 'aktivnih gledalaca' koji treba da kreiraju programe. Selektori predaju moć odabira programa a gledaoci dobijaju osećaj da organizacije pripadaju njima. Svako može da reguje na umetnost - srcem ili dušom. Ljudi na ovaj način ne treba da dobiju samo ono što žele, to je populizam, već treba da stvore zajednicu", kaže Riči.\nJedan od festivala koji već primenjuju ovu praksu je i novosadski pozorišni festival "Upad". Gledaoci na ovom festivalu, uglavnom mladi, imaju priliku da biraju predstave koje će biti na repertoaru ali i da učestvuju u brojnim tirbinama i razgovorima. Jedna od selektorki "Upada" Marija Đurđević kaže da mladi nisu teška publika, ukoliko im se priđe na pravi način.\n"Mladi vole da pričaju, diskusije i debate budu jako lepe, zato što bude i konzervativnih i liberalnih mišljenja. Mi ih povučemo, zato što te razgovore moderiramo mi mladi, znamo kako da postavimo pitanja i kako da budemo direktni. Privlači ih interaktivnost i to što ima dosta omladinskih predstava. Pozorište se i dalje doživljava elitistički i onda mladi imaju dodatnu odbojnost prema svemu", kaže ona.\nProteklo izdanje "Upada"\nPonekad je neke forme umetnosti kako teško približiti publici, koja je često rezervisana i distancirana. Mlada novosadska glumica Sonja Stojanović bavi se savremenim plesom i upravo je to jedan od izazova sa kojim se suočava tokom kreiranja nastupa.\n"Fidbek od publike je nešto veoma važno, jer se umetnici ograde u neki svoj svet i stvaraju za sebe, a ne za publiku. Cilj je ipak razmena i bitno je čuti šta publika misli, kako može da promeni predstavu i sam koncept razmišljanja umetnika.Treba se prilagoditi i dati publici prostor da se izrazi. Bitno je da oni utiču na samu kreaciju performansa. Tu je neka tanka nit između predstave i performansa, gde publika može učestvuje i promeni dosta toga", kaže Sonja.\nPredstava "Ja sam Akiko" sa prošlogodišnjeg "Upada"\nNegde između publike i umetnika se nalaze i institucije koje kreiraju kulturnu sliku grada. U godini kada Novi Sad nosi titulu Evropske prestonice kulture, svake nedelje možemo da ispratimo veliki broj izložbi, koncerata, tribina... Jedna od institucija koje se obraćaju upravo mladima je i novosadski Studentski kulturni centar.\n"SKC cilja omladinu kao publiku, ali se i bavi mladim, nadolazećim, neafirmisanim umetnicima. Podstičemo izadavaštvo, demo bendove, izložbe... Projekat 'Be Spectative' bavi se aktivnom participacijom publike u kulturi i mi smo se fokusirali na omladinu - trudimo se da slušamo šta se mladima sluša ili gleda", kaže organizatorka konferencije Marija Popović Zmaja.\nU okviru programa "Be Specative" na nivou Evorpske unije podržana je produkcija velikog broja kulturnih programa. Kod nas je podržan novosadski pozorišni festival "Upad", kao primer dobre prakse uključivanja publike u kreiranje sadržaja.\nOvom temom bavili smo se u novom izdanju emisije Pop up:\nVredi pročitati "Psihomagija"\nUmetnik performansa Rade Obradović za ovu nedelju preporučuje knjigu "Psihomagija" čileansko-francuskog multimedijalnog umetnika Alehandra Hodorovskog.\nNedeljni vodič od 20. do 26. juna\nKonačno stiže leto, a sa njim i gomila interesantnih događaja.\nFestival filmskih autorki ruši predrasude\nProtekle nedelje u Muzeju savremene umetnosti Vojvodine održan je drugi Festival filmskih autorki. Za razliku od prethodnog, ovogodišnje izdanje organizovano…\nNedeljni vodič od 13. do 19. juna\nSredina juna nam donosi nešto manji broj događaja u odnosu na prethodni period, ali sigurni smo da dobar provod neće…\nNedeljni vodič od 6. do 12. juna\nOvu nedelju obeležiće Autonomni festival žena, a pored toga tu je još gomila interesantnih događaja i svirki.


Vesti online / Slobodno Vreme / Auto-moto / Da li se ova vozila najviše kradu u Srbiji?\nJedan od veoma bitnih faktora prilikom određivanja cene kasko osiguranja vozila pored vrednosti vozila je i rizik koje kasko osigurano vozilo sa sobom nosi.\nNaime postoje takozvana visoko rizična vozila kod kojih ugovaranje rizika od krađe znatno poskupljuje polisu kasko osiguranja.\nU visoko rizična vozila ne spadaju samo skupa vozila već određene marke marke... npr. Volkswagen, Audi, Renault... Statistika pokazuje da su ove marke automobila (ne svaki tip) češće na meti lopova, pa je samim tim i rizik nastanka štetnog slučaja po osiguravajuću kuću veći.\nOsiguravajuće kuće imaju posebnu proceduru i veći broj uslova (npr. učešće u šteti, dodatna zaštita) prilikom osiguravanja ovakvih vozila, pa i to dodatno utiče na povećanje cene kasko osiguranja sa rizikom krađe ovih vozila.\nUpravo zbog velikog broja faktora koji utiču na formiranje cene polise rizičnih vozila iznosi se znatnije razlikuju po osiguravajućim kućama, a do ponuda kasko osiguranja grupe vozila koja se svrstavaju u rizična se teže dolazi.\nDa biste uštedeli Vaše vreme i novac omogućili smo Vam da preko elektronskog zahteva za ponude kasko osiguranja osiguravajućih kuća dobijete više ponuda odjednom i da sami izaberete onu koja Vam najviše odgovara.


Rekordan broj političara i menadžera danas u Davosu - Klix.ba\nRekordan broj političara i menadžera danas u Davosu\n21.1.2015. u 10:39\nSvjetski ekonomski forum (WEF) pod nazivom "Novi globalni kontekst", koji počinje danas u Davosu, okupit će rekordan broj političara i poslovnih ljudi koji će, kako se očekuje, razmatrati mogućnosti za jačanje saradnje u svjetlu sve veće globalne nesigurnosti.\nOrganizatori su najavili da će Forum, koji će trajati do subote, okupiti više od 2.500 učesnika među kojima i 40 šefova država ili vlada te vodeće menadžere najvećih svjetskih korporacija.\nRazgovorima će, vjeruje se, dominirati pad cijena nafte, sukob između Rusije i Ukrajine i prijetnja nove krize u evrozoni, ali i borba protiv terorizma, posebno poslije napada na francuski satirični magazin Charlie Hebdo 7. januara u kojem je poginulo 12 osoba.\nMedju glavnim temama naći će se i nezaposlenost, povećavanje materijalnih razlika između bogatih i siromašnih i preduzetništvo.\nKlaus Schwab, predsjednik i osnivač WEF-a, izjavio je ranije da se lideri danas suočavaju s novim izazovima zbog njihove složenosti, brzine i međusobne povezanosti.\n-Prioritet u 2015. jeste način njihovog prevazilaženja. Zato je zadatak svakog lidera, ne samo da osigura održivi rast, već i da ponovo izgradi povjerenje - rekao je on, objavljeno je na websiteu WEF-a.\nNa siteu Foruma je navedeno da mnoge razvijene ekonomije nisu maksimalno iskoristile preduzetništvo, jer nedostaje ambicije, inovacija, a ni preduzetnika nema koliko bi moglo da ih bude. Zato se državnim liderima preporučuje da maksimiziraju uticaj preduzetnika u svojim zemljama.\nUčešće na Forumu najavili su egipatski predsjednik Abdel Fatah al-Sisi, jordanski kralj Abdulah Drugi i irački premijer Aider al-Abadi, zatim američki državni sekrear John Kerry i francuski predsjednik Francois Hollande.\nNjemačku će u Davosu predstavljati kancelarka Angela Merkel, a Kinu premijer Li Kechijang, dok će delegaciju Ruske Federacije predvoditi potpredsjednik vlade Igor Šuvalov, pošto je predsjednik Vladimir Putin otkazao učešće.\nAgencija Reuters je ocijenila da će politička i poslovna elita, sudeći po zaključima iz ranijih godina, i ove godine u Davosu donijeti niz pogrešnih predviđanja.\nOvogodišnji ekonomski Forum odvija se u uvjetima nemira, ali i pojačane pripravnosti snaga sigurnosti poslije napada u Parizu, potencijalne odluke Evropske centralne banke da pokrene program otkupa obveznica i rekordnog skoka vrijednosti švicarskog franka, navodi agencija i dodaje da alpski zrak obično ohrabruje svjetske lidere na optimistična obećanja, ali je tačnost njihovih predviđanja u proteklim godinama bila mješovita.\nMeđu prošlogodišnjim pogrešnim prognozama je, podsjeća se, i predviđanje guvernera centralne banke Japana, Haruhika Kurode, da se situacija u Japanu "potpuno promijenila". Godinu dana kasnije, privreda Japana je ponovo skliznula u recesiju.\nKako dalje navodi Reuters, niko na prošlogodišnjem samitu u Davosu nije predvidio pripajanje Krima Ruskoj Federaciji, niti rast Islamske države (IS), ili cijenu nafte od 50 dolara za barel.\nSlična je situacija bila i 2012. godine, kada je američki ekonomist Nurijel Rubini, poznatiji kao "dr. Propast", prognozirao da će Grčka napustiti evrozonu u roku od godinu dana. To se, međutim, nije dogodilo, iako će se takozvani "Grexit" ponovo naći na agendi ovogodišnjeg samita u Davosu, prenosi Tanjug.\nNajneuspješnije predviđanje je ono iz januara 2008. godine, kada uprkos hipotekarnoj krizi u SAD-u, okupljeni na Davosu nisu uspjeli da predvide predstojeću globalnu krizu izazvanu kolapsom američke investicione banke "Liman braders" osam mjeseci ranije.\n31.01.2019. u 08:47\nLagumdžija u Davosu: Globalizacija pruža priliku BiH da bude globalni igrač\n27.01.2019. u 15:46\nVučić u Davosu stao u odbranu RS-a, tvrdi da su mnogi zvaničnici osudili inicijativu SDA\n25.01.2019. u 12:52


"Banjalučanke" pobjednice na mađunarodnom horskom takmičenju u Grčkoj\nnedelja, 15 oktobar 2017 13:19\nILUSTRACIJA / Foto: Milorad Divjak\nNa upravo završenom Internacionalnom horskom takmičenju „Kalamata International Choir Competition 2017“, u grčkom gradu Kalamata, Ženski kamerni hor “Banjalučanke” osvojio je zlatnu medalju i trijumfovao kao apsolutni pobjednik u kategoriji tradicionalne muzike.\nPod umjetničkim rukovodstvom kompozitora i dirigenta, profesora Mladena Matovića, hor “Banjalučanke” je nastupio kao jedini predstavnik RS i BiH na ovom značajnom i licenciranom međunarodnom takmičenju, koje je u svom festivalskom i takmičarskom programu okupilo više od 50 horova iz čitavog sveta - Norveška, Italija, Brazil, Kina, Izral, Estonija, Grčka Rusija, Iran, Švedska i drugih država.\nHorove je, prema njegovim riječima, ocjenjivao internacionalni stručni žiri, čiji članovi su ugledni eksperti za horsku muziku iz Danske, Italije, Nemačke i Grčke.\n- Veoma smo srećni i ponosni što smo na još jednom značajnom takmičenju zadržali kontinuitet kvalitetnih takmičarskh nastupa na Internacionalnoj horskoj sceni, a posebno imajući u vidu činjenicu da je u ovoj godini došlo do svojevrsne smjene generacija u ansamblu, te je prvi i osnovni cilj našeg učešća na takmičenju u Kalamati predstavljao testiranje naših trenutnih izvođačkih mogućnosti i pripremu pred narednu i veoma zahtjevnu takmičarski sezonu. Zahvaljujući dosadašnjim rezultatima Ženski kamerni hor “Banjalučanke” direktno se kvalifikovao u najviši rang takmičenja Svetske horske Olimpijade, koja će se početkom jula iduće godine održati u Južnoafričkoj Republici, a na kojoj bi hor trebao braniti olimpijsko zlato osvojeno na prethodnoj Olimpijadi u Sočiju – rekao je Matović.\nTakmičenje u Kalamati organizovala je Svjetska horska asocijacija „Interkultur – Musica Mundi“.\nU prethodnih 10 godina hor “Banjalučanke” je ostvario najznačajnije rezultate u svojoj istoriji osvojivši zlatne medalje na takmičenjima u Lincu (Anton Bruckner Competition), Malti (Malta Choir Competition), Amsterdamu (Cante Amsterdam), Veneciji (Vene in Musica Competition), Budimpešti (Budapest Choir Competition), Barseloni (Cant al Mar Competition ), Magdeburgu (Grand Prix of Nations), dva olimpijska srebra na horskim olimpijadama u NR Kini i Sedinjenim Američkim Državama.\nNajveće uspjehe u istoriji hora predstavlja osvajanje olimpijskog zlata na Svetskoj horskoj Olimpijadi u Rigi, te osvajanje zlatne medalje na Svjetskoj horskoj Olimpijadi u Sočiju.\n- Zahvaljujući ovim rezultatima ženski kamerni hor “Banjalučanke” uvršten je na zvaničnu Rang listu 50 najboljih kamernih horova Svjetske horske asocijacije\n“Interkultur – Musica Mundi“ – „Top 50 chamber choirs & vocal ensemles”.\nUčešće Ženskog kamenog hora “Banjalučanke” na takmičenju u Kalamati realizovano je zahvaljujući svesrdnoj podršci i razumijevanju Kabineta Predsjednika RS i Grada Banjaluka – naveo je Matović.\nViše iz ove kategorije « Jelena Tomašević zadovoljna prvim koncertom u Banjaluci U ponedjeljak počinje Međunarodni festival animiranog filma „Banjaluka 2017“ »


Poseta delegacije Kongresa vlaha Županiji Mehedinci\nDelegacija Kongresa Vlaha Srbije posetila Županiju Mehedinci\n9. novembra 2017 godine, tri predstavnika rumunske/vlaške zajednice iz Srbije dr Dragiša Kostandinović, predsednik političkog saveta Vlaške narodne stranke, Dušan Prvulović, predsednik Odbora za ljudska prava Negotin i Zaviša Žurž, predsednik Društva za kulturu Vlaha/Rumuna severoistočne Srbije "Ariadnae Filum", na sastanku u DT Severinu, predstavljaju krovnu organizaciju ove zajednice - Kongres Vlaha Srbije, osnovan 2016. godine.\nSastanku sa predstavnicima Kongresa Vlaha Srbije prisustvovali su senator Socijaldemokratske partije u Mehedincima, Liviu Mazilu, poslanici ove partije Aleksandru Balanesku, Alina Teiš i Vlad Bontea, načelnik Županije Mehedinci - Nikolae Dragiea, predsednik Skupštine Županije Mehedinci - Aladin Đeorđesku, Jonika Negru, potpredsednik Skupštine Županije i gradonačelnik grada Oršova - Marius Stojka.\nOvi bilateralni razgovori rezultat su susreta između Kongresa Vlaha Srbije i grupe socijaldemokrata iz Senata Rumunije koji se desio u 19. septembra 2017. godine u Bukureštu, rekao je senator Liviu Mazilu na otvaranju skupa.\nIspred delegacije iz Srbije, skup je pozdravio dr Dragiša Kostandinović, predsednik političkog saveta Vlaške narodne stranke i napomenuo da bez rumunskog državljanstva pripadnici rumunske/vlaške zajednice ne mogu da glasaju na izborima u Rumuniji i samim tim nisu onda bitni za rumunske političare. Zbog malog broja onih koji su ostali u zemlji (mnogi su otišli u na “privremeni rad” u inostranstvo) nisu interesantni ni za srpske političare.\nMeđu brojnim problemima o kojima se razgovaralo na ovom sastanku, timočki Rumuni govorili su koliko je teško sačuvati kulturni i verski identitet, tradiciju i običaje, a pogotovo jezik, jezik koga sve više i više ugrožava takozvani vlaški govor. Dušan Prvulović, je kratko predstavio zajednicu i problem sa kojima se zajednica susreće u plementiranju svojih prava, takođe je ukazao na moguće korake Rumunije oko rešavanja ovih problema. Rumunske opštine iz pograničnih Županija sa Srbijom treba da započnu dijalog sa rumunskom/vlaškom zajednicom u Srbiji, zatraže prisustvo predstavnika ove zajednice kada razgovaraju sa srpskim institucijama i rade više na dovođenju rumunkih investicija i kapitala u severoistočnu Srbiju.Takođe je postavio pitanje realizacije prekograničnog projekta između Rumunske Episkopija Severina i Strehaje sa lokalnom sa opštinom Kladovo i kakav je to projekat. Zaviša Žurž je posle jedne analize delovanja rumunske države u pomoći timočkim Rumunima izrazio želju da se sada pokuša na ovaj način sa pograničnim opštinama. Predstavnici Kongresa Vlaha Srbije uručili su zvaničan poziv domačinima da u najskorije vreme posete Timočku krajinu, Rumunski pravoslavni protoprezviterat Priobalne Dakije u Negotinu i rumunsku/vlašku zajednicu na terenu.\nDiskutovalo se na više nivoa, a rumunske vlasti zauzele su se kako bi pomogle Rumunima/Vlasima u Srbiji. Među njima ubraja se i jasno odvajanje Rumuna iz dijaspore od onih iz istorijskih zajednica, izmena Zakona o državljanstvu i započinjanje zakonskog projekta koji bi zajednicama u Srbiji omogućio finansiranje putem lokalnih vlasti.\nSenator socijaldemokrata, Liviu Mazilu, radi na jednom zakonodavnom projektu namenjenom da olakša finansiranje investicionih ciljeva za rumunske organizacije u Srbiji, po modelu finansiranja Rumuna iz Moldavije i Ukrajine. Senator socijaldemokrata kaže da bi novi zakon dozvolio ovakvu vrstu finansiranja putem lokalnih vlasti u Rumuniji, na osnovu ugovora o partnerstvu i bratimljenju.\nZakonodavni projekat je na radnom stolu senatora socijaldemokrata. Projekat se odnosi na mogućnost finansiranja investicionih ciljeva potrebnih rumunskoj zajednici u Srbiji putem lokalnih vlasti u Rumuniji. Praktično, senator socijaldemokrata postavio je mogućnost proširenja u Srbiju ovakve vrste finansiranja koju već praktikuju u Moldaviji i Ukrajini. Finansiranja bi omogućila delovanje kroz prizmu ugovora o partnerstvu i bratimljenju između rumunskih i srpskih gradova u kojima živi značajna zajednica etničkih Rumuna.\nSastanak u Severinu proizašao je iz sastanka sa parlamentarnom grupom socijaldemokrata iz Senata Rumunije od septembra meseca, gde se razmatralo o tome da senatori iz pograničnih Županija sa Srbijom započnu dijaloge na nivou lokalnih vlasti, kako bi se identifikovala održiva rešenja za rumunsku/vlašku zajednicu iz Timočke krajine.\nOvakvi sastanci uslediće u narednom periodu u Karajovi i Temišvaru.\nProširenjem svojih aktivnosti na glavni grad, stiču se uslovi za intenzivnije učešće Vlaške narodne u zajedničkim aktivnostima Koalicije Tolerancija


Republika / "Turski tok" za bolju budućnost Srbije\nsreda, 8. 1. 2020.| 22:15\nGasovod "Turski tok" je od ogromnog značaja za budućnost Srbije, za privlačenje investicija i dalji ekonomski i industrijski napredak zemlje, poručio je predsednik Srbije Aleksandar Vučić, koji je juče u Istanbulu prisustvovao puštanju u rad deonice gasovoda "Turski tok".\nSpajanjem poslednje cevi i odvrtanjem ventila predsednici Turske i Rusije Redžep Tajip Erdogan i Vladimir Putin, zajedno sa predsednikom Srbije Aleksandrom Vučićem i premijerom Bugarske Bojkom Borisovim, simbolično su i zvanično pustili u rad gasovod "Turski tok". Deonica gasovoda koja je juče puštena ide od ruske Anape do turskog mesta Kijikej cevima ispod Crnog mora. Drugi krak gasovoda, koji je namenjen snabdevanju ruskim gasom južne i jugoistočne Evrope, u izgradnji je i ići će od turske granice preko Bugarske kroz Srbiju do Mađarske.\nErdogan, koji je bio domaćin skupa, priredio je večeru za lidere četiri države, a srpski predsednik naveo je da je to prilika da sa šefovima Turske, Rusije i Bugarske razgovara o političkoj podršci Srbiji na različitim nivoima Srbiji, kao i na produbljivanju međudržavnih odnosa.\nBojko Borisov, Vladimir Putin, Redžep Tajip Erdogan i Aleksandar Vučić\nOdgovarajući na novinarska pitanja posle svečanog puštanja gasovoda, Vučić je naglasio da će "Turski tok" omogućiti da Srbija dobija gas po pristojnim cenama, boljim nego do sada.\n- Izgradnja gasovoda dugog 403 kilometra kroz našu zemlju, a kasnije i sekundarnog gasovoda, kako bi gas doveli u Vladičin Han, Ljuboviju, Bajinu Baštu i druga mesta, od ogromnog je značaja za privlačenje investicija, napredak industrijske proizvodnje - istakao je srpski šef države.\nPostrojeni vojnici iz turske garde dočekali su srpskog predsednika na aerodromu u Istanbulu. Odmah po izlasku iz aviona Turci su sa svim državnim i vojnim počastima dočekali predsednika naše države, a vojnike koji su bili u špaliru Vučić je pozdravio na turskom: "Merhaba asker" (zdravo, vojnici) na šta su oni odgovorili vojničkim pozdravom.\nSa Borisovim u četri oka\nPre zvanične ceremonije puštanja gasovoda, predsednik Srbije i bugarski premijer Bojko Borisov sastali su se u Istanbulu. Tokom razgovora potvrđeni su bratski i prijateljski odnosi dveju zemalja, a razgovarali su i o gasovodnoj mreži, kao i diverzifikaciji gasnih izvora.\nJeremić u granicama svoje pokvarenosti\nPovodom izjave predsednika Narodne stranke Vuka Jeremića da će "biti razmontirana SNS hobotnica u državnim institucijama, poput BIA", predsednik Aleksandar Vučić izjavio je da u BIA rade profesionalci, koji brinu o bezbednosti države, a da se svako kreće u granicama svoje pokvarenosti kada govori o stranačkom prisustvu u takvim institucijama.\n- Jeremić, svakako, neće ništa da razmontira, niti će bilo šta da uradi. Možda još iz neke ambasade stignu neke pare, da on može lepo da otputuje u Njujork svakih 10 dana i ništa više - dodao je Vučić.\nKako je rekao, Jeremić će da nastavi lepo da živi, a građani će bez njega na vlasti još mnogo lepše da nastave da žive i da se raduju uspesima Srbije, za razliku od Jeremića, koji bi voleo da Srbija bude neuspešna, kao što je bila u Đilasovo i njegovo vreme.\nZnam šta planiraju u Crnoj Gori\nOdgovarajući na pitanje o dešavanjima u Crnoj Gori i problemima sa kojima se suočava SPC, predsednik Srbije je rekao:\n- Ja znam šta mnogi planiraju, a to je da se govori o pravoslavnoj crkvi, a da se nigde ne pomene srpska crkva, želim da verujem i nadam se da će u tom kompromisu učestvovati naši manastiri i naše crkve pod okriljem srpske crkve, kao što je to uvek bilo. Uvek sam za dogovore, a da li sam optimista, o tome ne bih...\nAntić: Srbiji gas polovinom godine\nMinistar energetike Aleksandar Antić, koji je prisustvovao svečanosti u Istanbulu, istakao je da završeno polaganje cevi duž gasovoda u našoj zemlji od 403 kilometara.\nOčekuje se da u drugoj polovini ove godine, odnosno od početka sledeće gasne sezone, koja počinje u oktobru, krenu i prve količine gasa iz Bugarske za Srbiju. Mađarska će gas dobiti nešto kasnije, nakon izgradnje kompresorskih stanica na svojoj teritoriji.\nPutin: Gasovod za dobrobit cele Evrope\nProjekat "Turski tok" značajan je ne samo za Rusiju i Tursku već i za građane cele Evrope, poručio je predsednik Rusije Vladimir Putin. Naveo je da gas ide od zapadnog Sibira, pa balkanskih zemalja, među kojima je i Srbija.\nNaglasio je da u savremenom svetu, osim putne i železničke, kao i komunikacione, gasna infrastruktura najvažnija. Istakao je da je upravo je to razlog zbog kojeg se velike sile "tuku" i postoje veliki pritisci.\n- Srećan sam što danas uz susret sa Putinom i Erdoganom i uz njihovo prisustvo mogu da razgovaram sa Borisovim jer mnogo zavisi kada će Bugarska da završi svoju sekciju i da to spojimo - naveo je Vučić.\nGasovod "Turski tok" imaće dva cevovoda\n31,5 milijardi kubnih metara gasa godišnje je kapacitet\nPrvi krak gasovoda snabdevaće tržište Turske\nKapacitet svakog kraka gasovoda je po 15,75 milijardi kubnih metara gasa godišnje\nPrve količine gasa iz "Turskog toka" poteći će kroz magistralni gasovod u Srbiji u drugoj polovini godine, najverovatnije u oktobru, kada počinje sledeća gasna sezona.\nDodao je da bi prema nekim procenama srpski i bugarski deo gasovoda mogli da se povežu u maju ili najkasnije u septembru.\n- Svejedno je. To je svakako za nas od strateškog, životnog značaja, za budućnost Srbije i za dalji napredak u ekonomskog i industrijskom smislu - naglasio je predsednik.\n(FOTO, VIDEO) Vučić stigao u Istanbul: Na aerodromu ga sačekala počasna garda, njegov potez oduševio sve prisutne!\nVučić danas u Istanbulu na puštanju deonice Turskog toka\nAleksandar Vučić Predsednik Srbije Rusija Vladimir Putin Turska Gasovod Redžep Tajip Erdogan Turski tok Erdogan Gasovod "Turski tok"


Projekat: Povećanje učešća mladih u procesu donošenja odluka – OEK Sinergija\nHome » Projekti koje sprovodimo » Projekat: Povećanje učešća mladih u procesu donošenja odluka\nOmladinski edukativni klub Sinergija u prethodne tri godine sprovodi projektе koji imaju za cilj unapređenje položaja mladih u opštinama na severu Kosova. U toku implementiranja projektnih aktivnosti primećeno je da mladi u ovim opštinama nisu dovoljno upoznati sa radom opštinskih organa u opštinama u kojima žive. To je i potvrđeno rezultatima istraživanja koje smo 2016. godine sproveli u saradnji sa Kosovskom fondacijom za otvoreno društvo. U tom istraživanju na osnovu odgovora 240 ispitanika starosti od 15 do 30 godina, iz opština Severna Mitrovica i Zvečan, 81,88% mladih ne prati rad organa lokalne samouprave.\nKada je u pitanju odnos mladih i organa lokalne samouprave, mladi su naveli da nisu upoznati sa radom organa lokalne samouprave, te ne znaju ni kome da se obrate za pomoć u rešavanju svojih problema (čak 66,87% mladih ne zna kome da se obrati na lokalnom niovu za rešavanje svojih problema, a 82,77% mladih smatra da njihove inicijative nisu u dovoljnoj meri, ili nisu uopšte podržane od strane lokalne samouprave).\nProjekat: Povećanje učešća mladih u procesu donošenja odluka opštine Severna Mitrovica i Zvečan ima dvostruki značaj.\nPrvo to podrazumeva unapređenje znanja mladih o načinu funkcionisanja opštinskih organa i podsticanje njihovog društvenog delovanja (edukativni deo), a i drugi je pružanje pomoći organima lokalne samouprave da ostvare kontakt sa mladima iz svojih opština kako bi uz njihovu pomoć izradili i primenili odgovarajuće programe za rešavanje problema mladih i unapređenje njihovog položaja (kroz debate, studijske posete i promotivne akcije).\nCiljna grupa projekta su mladi starosti od 16 do 24 godine koji žive u opštinama Severna Mitrovica i Zvečan.\nOvaj projekat naša organizacija sprovodi uz finansijsku pomoć KCSF (Kosovo Civil Society Foundation) i Kancelarije Specijalnog predstavnike Evropske unije na Kosovu.


Golijanin dobija naslednika krajem meseca – Sport – Dnevni sportski list\n30. октобра 2020. 2:26 AM\nIzbori u Odbojkaškom savezu Srbije biće održani 27. novembra.\nIzborna Skupština Odbojkaškog saveza Srbije (OSS) na kojoj biti izabran naslednik Nenada Golijanina biće održana 27. novembra, saopštio je sinoć taj savez.\nČlanovi Radnog tela Skupštine OSS: prvi potpredsednik OSS Vladimir Grbić, predsednik OSV i potpredsednik OSS Petar Bogunović i predsednik UOKPL Bogdan Mamuzić, doneli su odluku o sazivanju izborne Skupštine OSS, koja će biti održana u nedelju, 27. novembra u 12 sati u beogradskom hotelu “M”.\nRegionalni odbojkaški savezi, odnosno Udruženja, mogu podneti kandidature za predsednika OSS najkasnije do srede, 23. novembra do ponoći, navodi se u saopštenju Saveza.\nNa nedavnoj vanrednoj Skupštini dosadašnji predsednik Nenad Golijanin smenjen je, pošto je na kongresu FIVB u Buenos Ajresu bio uzdržan prilikom glasanja o prijemu kosovskog saveza u ovu organizaciju.


Obama: Pripremiti potpuno povlačenje američkih snaga iz Afghanistana\nAmerički predsjednik Barack Obama je saopćio čelnicima Pentagona da se pripreme za povlačenje svih američkih vojnika iz Afghanistana do kraja ove godine, u slučaju da ne dodje do potpisivanja već dugo odlaganog Sporazuma o bilateralnoj sigurnosti izmedju dvije zemlje.\nBijela Kuća kaže da je predsjednik Obama poslao poruku u svom afghanistanskom kolegi , danas putem telefonskog razgovora.\nNavodi se kako je američki predsjednik kazao gospodinu Karzaiju da će Washington ostaviti otvorenom mogućnost da se kasnije potpiše rečeni sporazum, no, što se duže odlaže potpisivanje, sve je vjerovatnije da bi američka prisutnost u Afghanistanu nakon 2014. godine bila manja i po obimu i po ambicijama.\nSporazum o bilateralnoj sigurnosti bi osigurao ostanak oko 10 hiljada vojnika u Afghanistanu u narednih deset godina. Afghanistanski predsjednik Karzai se ne slaže s američkim vojnim taktikama u svojoj zemlji, posebno kada su u pitanju racije na domove Afghanistanaca. On je rekao da želi da obezbijedi dijalog s Talibanom, prije nego bi se sporazum potpisao.\nAdministracija predsjednika Obame je zaprijetila da će obustaviti u potpunosti američku vojnu ulogu ukoliko se sporazm ne potpiše.


Poslanički klub za dijasporu - Iz ličnog ugla - Nedeljnik Vreme\n18. 9. 2003. / 12.37\nLegalizovati glasanje internetom kao najkomfornijim načinom da ljudi iz sveta izraze političku volju i ostvare svoja politička prava i interese\nPiše: Miodrag Kreculj, konsultant iz Minhena, Nemačka\nPrilježni istraživač novije srpske istorije pune kopernikanskih obrta u nameri da pronađe nešto svojstveno vremenu Josipa Broza, Slobodana Miloševića i aktuelnog DOS-a lako će uočiti da sva tri politička sistema uprkos ideološkim razlikama i karakteru vlasti koju personifikuju nedvosmisleno povezuje kontinuitet nemara jasno ispoljen prema iseljenim građanima Srbije. Očiglednu nemarnost svakako predstavlja odsustvo uvida u brojno stanje i strukturnu specifikaciju rasejanja potrebnu u operacionalizaciji demografskih, političkih, ekonomskih, socijalnih, obrazovnih, vojnih i drugih aspekata. Prošlogodišnjem popisu i registrovanih 400.000 građana u inostranstvu nije potreban komentar, ako se zna da samo u Nemačkoj, na osnovu podataka Saveznog statističkog zavoda iz Vizbadena, živi preko 600.000 posednika našeg pasoša. Pouzdani statistički podaci prvi su uslov konstitucije i određenja dimenzije biračkog tela bez koje nije moguće ustanoviti izlaznost birača i prekoračenje zakonom predviđenog izbornog censusa. Strogo formalno gledano zbog neispunjenja ovih uslova, svi dosadašnji izbori bili su sumnjive legalnosti a njihovi rezultati pod ozbiljnim znakom pitanja.\nUrgentna potreba da se dijaspora prebroji i uspostave nove relacije uslovljena je odgovorom na jedno od najsloženijih pitanja aktuelne političke prakse šta (ko) je dijaspora? Čine li srpsku dijasporu svi Srbi sveta ili su to građani Srbije bez obzira na etničko poreklo i veroispovest. Da li je opredeljujuće poreklo ili pasoš? Za koju god opciju da se opredelimo bićemo daleko od traženog odgovora. Svi Srbi sveta nemaju srpski pasoš i ne mogu ga imati. Svi građani Srbije sigurno nisu Srbi, a imaju srpski pasoš. Jesu li Srbi u Temišvaru, Draču, Kumanovu, Brčkom, Kninu i možda sutra u Crnoj Gori ili na Kosmetu dijaspora? Možemo li petu generaciju američkih, australijskih ili novozelandskih Srba ubrojiti u dijasporu iako se u mnogo čemu razlikujemo počev od jezika, kulture, načina života, rodoljubivih osećanja prema matici itd. Ako se opredelimo za to da su svi Srbi dijaspora, onda imamo problem dijaspore drugog reda bez ustavnih prava i obaveza koja po prirodi svog statusa imaju samo građani Srbije. Kako i pred kim te obespravljene Srbe država Srbija može da zastupa i koje njihove interese može da štiti? Na kraju, šta oni dobijaju uspostavljanjem tehničkih i zakonskih mogućnosti da dijaspora učestvuje u političkom životu matice. Odgovor na ovo složeno i važno pitanje bio bi ujedno lakmus spremnosti države da se najzad temeljno pozabavi problematikom dijaspore.\nSvi dosadašnji pokušaji da se dijaspora samoorganizuje i okupi pod jednim krovom oko jedne ideje i tako ujedinjena partnerski nastupi prema matici zbog širine prostora na kojem živi, otežanih komunikacija, slabe organizacije, nezdravih liderskih ambicija itd. propali su pokazavši da na ovaj način nikada neće doći do željenog cilja. U postojećoj političkoj konstelaciji, kad svako brine svoju brigu, institucionalizacija dijaspore kao učesnika (nepotrošenog kredibiliteta sa ekvidistancom prema političkim partijama) u zakonodavnoj vlasti (Skupština), izvršnoj (Vlada), državnim organima i konzularno-diplomatskim predstavništvima nameće se sama po sebi kao jedino prirodno rešenje. Formiranje tematizovanih radnih grupa pri republičkoj vladi, sa podjednakim brojem članova kako iz rasejanja tako iz matice koje bi se u prvom redu bavile konkretnim problemima definicije dijaspore, brojnim stanjem, biračkim spiskovima i izbornim zakonom bio bi samo prvi nužni korak u pripremi njene institucionalizacije. Razumljivo je da bi novi izborni zakon nezavisno od primenjenog izbornog sistema trebalo da uzme u obzir određene specifičnosti koje karakterišu građane u rasejanju i obezbedi poslaničku kvotu (najmanje dovoljnu za formiraje poslaničkog kluba) u Skupštini Srbije te legalizuje glasanje internetom kao najkomfornijim i najjeftinijim načinom artikulacije slobodne političke volje. Zbog specifičnosti uslova pod kojima žive, nepostojanja izborne prakse i partijske pripadnosti, za prve sledeće parlamentarne izbore građane koji su se u dužem periodu isticali društvenim radom ili na neki drugi način bili od koristi zajednici kojoj pripadaju predlagali bi "izborni odbori" formirani pri konzulatima. U njihovom sastavu nalazili bi se predstavnici Crkve, konzulata, društvenih organizacija i istaknuti pojedinci, dakle svi oni koji su pozvani da daju meritorno mišljenje o potencijalnom kandidatu. Tako odabrani kandidati formirali bi listu "Dijaspora" za koju bi glasali svi građani s pravom glasa i na osnovu ostvarenog izbornog rezultata lista bi ravnopravno učestvovala u deobi preostalih mandata nakon izuzimanja garantovane poslaničke kvote. Prvorangirani kandidati, interno imenovani od centralne izborne komisije dijaspore, ušli bi kao regularni narodni poslanici u republičku skupštinu. Njihova obaveza pored učešća u redovnom radu Skupštine sastojala bi se u zaštiti i prezentaciji specifičnih interesa građana u rasejanju. Iluzorno je očekivati da bi jedan poslanički klub presudno uticao na promenu ukupnog odnosa prema dijaspori, ali uz participaciju predstavnika dijaspore u strukturi vlasti, posebno na mestima gde se formira državna politika, u Vladi (možda novoosnovanom ministarstvu za poslove dijaspore?) i ministarstvu spoljnih poslova, bio bi od velikog značaja i doneo korisne početne rezultate. Problematika dijaspore ne može da bude izborna i jednomesečna postizborna kampanja i tema stranaka koje se nadmeću za vlast, već stalna obaveza i fundamentalni segment državne politike ili još jasnije rečeno jedan od vitalnih nacionalnih interesa.


Gradska uprava sa Omladinskim pozorištem DADOV i 2017. godine je pripremila bogat programa za tradicionalnu manifestaciju “Dani Beograda”, koja jeodržana od 16. do 19. aprila. Celokupan program bio je organizovan na četiri lokacije. Tokom četiri festivalska dana posetioci su mogli da uživaju u tri koncerta. Centralni događaj bio je obeležavanje 150 godina otkad su Turci predali ključeve grada Beograda Knjaževini Srbiji.\nProslava „Dani Beograda“ jedna je od najzančajnijih manifestacija koja se događa svake godine od 16-og do 19-og aprila u Beogradu. Povod njenog održavanja su dva važna datuma u istoriji Beograda, 16. april dan kada se u pismu pape Jovana VIII prvi put pominje slovensko ime grada Beograda i 19. april dan 1867. godine kada je izvršena simbolična predaja ključeva, između ostalih, i grada Beograda knezu Mihailu Obrenoviću. Toga dana Beograd je i formalno postao srpski grad. Upravo ove, 2017. godine grad Beograd proslaviće ovaj jubilej, obzirom da će se ovog aprila navršiti 150. godina od tog velikog događaja.\nDani Beograda su, ove godine, održani po šesnaesti put, a namera je bila da ove godine Beograd proslavi ovaj jubilaej kako dolikuje i pre svega, onako kako naš glavni grad to i zaslužuje.\nNaše sugrađane i sve goste Beograda obradovao je bogat kulturno – umetnički program sa pregrš koncerata, izložbi, javnih vođenja, predstava itd. A kao i svake godine celokupan program biće otvorenog i besplatnog karaktera.\nNa scenama Doma omladine, Narodnog pozorišta u Beograd i Dečijeg kulturnog centra održana su tri velika koncerta „April u Beogradu“ koji je okupio poznate izvođače Tijanu Dapčević, Dejana Cukića, Ekstra Nenu, i mnoge druge. Na sceni Narodnog pozorišta nastupila je operska diva Jadranka Jovanović sa svojim prijateljima uz pratnju umetničkog ansambla Ministarstva odbrane „Stanislav Binički“. Dok je u Dečijem kulturnom centru izveden koncert pod nazivom „Ovo je Srbija“, na kome su nastupili Merima Njegomir, Rade Jorović, Čeda Marković, Danka Stojiljković, Nevena Matić i Dragutin Matić.\nKulturno prosvetna zajednica Beograda za ovu priliku pripremila je pesnički matine pod nazivom „Pesme o Beogradu“ te su proslavljeni dramski umetnici Milan Caci Mihailović, Ljiljana Blagojević, Nebojša Dugalić, i mnogi drugi, kazivali stihove naših istaknutih pesnika.\nPored koncerata organizovano je bilo i javno vođenje ŠETNJA KROZ OSMANSKI, AUSTRIJSKI I SRPSKI BEOGRAD NA KALEMEGDANU koje je podrazumevalo ture koje su bile otvorene za sve zainteresovane sugađane, a koji su imali prilike da se upoznaju sa jednim drugačijim Beogradom od onog kojim svaki dan hodaju kao i da čuju neke nove priče – lične, dramatične, alternativne istorije grada u kome žive.\nKao i svake godine, ustanove kulture grada Beograda među kojima su ove godine i Pozorište na Terazijama, Pedagoški muzej, Muzej grada Beograda i mnogi drugi, otvorile su svoja vrta svim zaiteresovanim posetiocima.


Eksperti: Pfizerov zahtjev za trećom dozom preuranjen – Ljepota Islama\nUnatoč brzom širenju varijante delta korona virusa, još nema dovoljno dokaza koji bi opravdali zahtjev farmaceutskog diva Pfizer Inc’s regulatorima da odobre treću, dopunsku dozu vakcine protiv COVID-19, ocijenili su stručnjaci.\nPfizer i njegov njemački partner BioNTech najavili su prošle sedmice da će od evropskih i američkih regulatora zatražiti odobrenje za vakcinisanje trećom dozom, koja bi pojačala imunitet šest mjeseci nakon vakcinacije, prenosi Hina.\n‘Potrebno je više podataka’\nNeki od vodećih stručnjaka za vakcine su se zapitali o racionalnosti takvog plana i ocijenili da je potrebno više podataka, prtenosi Reuters.\n“Razoračavajuće je što su tako jednostrano pristupili donošenju složene odluke”, kaže Larry Corey, virolog u Centru za rak “Fred Hutchinson” iz Seattlea.\nZabrinutost raste zbog širenja delta varijante, koja je zaraznija od dosadašnjih.\nNo, nekoliko stručnjaka smatra da bi dopunska doza trebala biti odobrena ako se dokaže znatan porast hospitalizacija ili smrti među vakcinisanim osobama.\n“To je pokazatelj” koji bi govorio u prilog trećoj dozi, rekao je Paul Offit, direktor Edukacijskog centra za vakcine u dječjoj bolnici u Philadelphiji i savjetnik za vakcine u američkoj Agenciji za hranu i lijekove (FDA).\nU Sjedinjenim Američkim Državama to se još nije dogodilo i teški oblici bolesti uglavnom zahvataju nevakcinisane ljude, kazao je Offit.\nKompanije očekuje veliki profit\nNakon Pfizerove najave u četvrtak da će zatražiti odobrenje za dopunsku vakcinaciju, američki zdravstveni djelatnici umirili su javnost izjavom da se svi koji su primili obje doze mogu smatrati zaštićenima čak i od delta varijante.\nPfizerov izvršni direktor Albert Bourla i drugi mjesecima govore da će protiv COVID-19 vakcinacija morati biti redovno, a takav scenarij osigurao bi kompaniji profit godinama koje dolaze.\nVoditelj naučnog odjela Pfizera Mikael Dolsten rekao je da je razlog nedavnog pada efikasnosti vakcina u Izraelu taj što je većina ljudi vakcinisana u januaru ili februaru.\nIzraelsko Ministarstvo zdravstva je saopćilo fda je efikasnost u sprečavanju infekcija, ali i simptomatskog oboljenja, pala na 64 posto u julu.


Selaković: Srbija da digne glas protiv Haga! - Politika - KOSOVAHABER\nSelaković: Srbija da digne glas protiv Haga!\nPetak 30 Novembar 2012 10:29\nOčekujem da Vlada Srbije zauzme čvrst i jasan stav i da ozbiljno razmotri da li je moguća dalja saradnja sa sudom koji oslobađa zločince - rekao je ministar pravde.\nNikola Selaković, ministar pravde i državne uprave, izjavio je da je trenutak da celokupno srpsko društvo prvi put ujedinjeno podigne glas protiv odluka Haškog tribunala.\n- Očekujem da Vlada Srbije zauzme čvrst i jasan stav i da ozbiljno razmotri da li je moguća dalja saradnja sa sudom koji oslobađa zločince - rekao je Selaković nakon objavljivanja oslobađajuća presuda za Ramuša Haradinaja i njegove pomoćnike Idriza Baljaja i Lahija Brahimaja.\nSelaković je naglasio da će Srbija upotrebiti bilo koji pravni instrument koji može da iskoristi da bi zaštitila naše interese.\n- Posle ovakvih presuda teško je od Tribunala očekivati bilo kakvu pravdu i pravo. Sada presude Haškog suda deluju osvešćujuće na onaj deo srpskog naroda koji je verovao da se tamo sudi po pravu i zakonu – rekao je Selaković.\nOn dodaje da je Haški tribunal sve ove godine imao jedan aršin prema srpskim žrtvama, a drugi prema žrtvama druge nacionalnosti.\n- Zločinci koji nisu Srbi su oslobođeni. U čemu više uopšte da sarađujemo? Izručili smo državno, vojno i policijsko rukovodstvo. Sve što je Hag tražio mi smo bezuslovno ispunjavali. Pokazali smo da imamo kapacitete da procesuiramo one koji su bili u Srbiji, a optuženi su za ratne zločine. Dali smo primer čitavom regionu i ovako nam je vraćeno – istakao je on.\nSelaković je naglasio da ne bi mešao pitanja evrointegracija i Haškog tribunala.\n- Evropska unija nije osnovala Tribunal. Predstavnici uglednih i moćnih država na svakom sastanku sa našim zvaničnicima pomenu nekog svog državljanina koji je doživeo povredu prava od organa ili institucija naše zemlje. Srbija ne sme više da bude nema i mora na isti način, na svakom sastanku, da pomene ovu ogromnu nepravdu - smatra ministar pravde.\n- Kao što sam pre tri meseca izjavio da ne očekujem pozitivnu ocenu o napretku EU integracija, tako sada mogu da kažem da ovo ministarstvo i Vlada reformu pravosuđa vode u dobrom smeru. Ta ocena je rezultat svih razgovora koje sam prethodnih dana imao ne samo u Briselu, već i u Strazburu. Od evropskih komesara dobili smo ohrabrujuće i pozitivne komentare za to što smo uradili – rekao je Selaković.


SEEbiz.eu / RS / Udio loših kredita u Crnoj Gori smanjen na 7,8%\nloši krediti u Crnoj Gori loši krediti Centralna banka Crne Gore Radoje Žugić\nDatum objave: 23.10.2017. - 20:05:27\nPODGORICA - Nivo nekvalitetnih kredita trenutno iznosi oko 7,8 odsto, saopštio je guverner Centralne banke (CBCG) Radoje Žugić i dodao da je u posljednjih mjesec taj nivo smanjen za preko deset miliona eura, shodno Zakonu o sporazumnom finansijskom restrukturiranju dugova.\nŽugić je danas na sastanku sa glavnim izvršnim direktorima 15 banaka koje posluju u Crnoj Gori razgovarao, između ostalog, o rješavanju loših u ukupnim kreditima.\n"U prethodnom periodu, kada smo bili najveći po nivou loših kredita, taj nivo je u 2011. godini iznosio 25,9 odsto, da bi sada imali nivo loših kredita nešto iznad 7,8 odsto, što takođe mora da zabrinjava. Zbog toga smo danas bankama dali poruku da moraju raditi na daljem rješavanju loših kredita", kazao je Žugić na konferenciji za novinare.\nOn je rekao da je u posljednjih mjesec taj nivo smanjen za preko deset miliona eura, shodno Zakonu o sporazumnom finansijskom restrukturiranju dugova prema finansijskim institucijama.\nSastanak Žugića i glavnih izvršnih direktora banaka je organizovan sa ciljem sagledavanja efekata restrukturiranja kredita u skladu sa izmjenama i dopunama tog zakona, koje su usvojene u junu ove godine.\nTaj zakon je, kako smatra Žugić, dao nove podsticaje bankama, klijentima i državi.\n"Banke rješavajući loše kredite dobijaju zdravog klijenta, smanjuju svoje rezervacije i potrebe za novim kapitalom i jačaju sistem. Država čuva svoju ekonomsku bazu, a CBCG snaži svoju osnovnu funkciju, finansijske stabilnosti", tvrdi Žugić.


Šta je Putin poručio svjetskim liderima u novogodišnjim čestitkama? @ InfoBijeljina \nŠta je Putin poručio svjetskim liderima u novogodišnjim čestitkama?\nMOSKVA - Ruski predsjednik Vladimir Putin čestitao je novogodišnje i božićne praznike brojnim svjetskim liderima, između ostalog i predsjedniku SAD Donaldu Trampu, lideru Turske Redžepu Tajipu Erdoanu, japanskom premijeru Šinzu Abeu, predsjedniku Sirije\nU čestitki Trampu Putin je ocijenio da je dijalog između Rusije i SAD neophodan kako bi se pronašli odgovori na globalne izazove.\nOn je istakao da je veoma važno da temelj razvoja odnosa Moskve i Vašingtona bude princip ravnopravnosti i uzajamnog poštovanja: "To bi doprinijelo da se izgradi dugoročna pragmatična saradnja".\nU čestitki Erdoanu Putin je ocijenio da je u bilateralnim odnosima između Turske i Rusije napravljen ogroman pomak ka bilateralnoj saradnji.\n"Tješnja saradnja omogućila je da se obezbijedi siguran temelj za dalju borbu protiv terorizma na Bliskom istoku, kao i da se pokrene politički proces u Siriji", naveo je.\nU poruci Abeu Putin je podsjetio japanskog premijera da ga očekuje u maju u Rusiji.\nAsadu je u čestitki poručio da će Rusija nastaviti da pruža podršku Siriji kada je riječ o zaštiti nacionalnog suvereniteta te zemlje, ali i u realizaciji političkog procesa kako bi se okončao konflikt.\nRuski predsjednik je novogodišnje i božićne praznike čestitao i njemačkoj kancelarki Angeli Merkel, kojoj je poručio da je Rusija spremna da nastavi dijalog sa Njemačkom.\nPremijeru Izraela Benjaminu Netanjahuu je poručio da računa na nastavak rada kako bi se osigurala bezbjednost na Bliskom istoku.\nKraljici Velike Britanije Elizabeti Drugoj i premijerki Terezi Mej takođe je čestitao novogodišnje i božićne praznike istakavši da bi razvoj saradnje sa tom zemljom odgovarao interesima oba naroda, koji vuku korijena od davnina.\nNešto ranije je ruski ambasador u Srbiji Aleksandar Čepurin uručio predsjedniku Srbije Aleksandru Vučiću novogodišnje i božićno pismo-čestitku Vladimira Putina, u kome je ruski predsjednik istakao da računa na dalje unapređenje bilateralne saradnje u interesu regionalne stabilnosti.\nUniverzitetsko klinički centar Tuzla od sada neće vršiti komercijalna testiranja ...\nSRBIJI PRIJETE NOVE POPLAVE NA SEDAM RIJEKA "Za par sati mogu da porastu nekoliko metara"


ČETVRTI IZBORI ZA DVE GODINE Izraelci izlaze na birališta, trka kandidata biće tesna - Lajk.rs Document\nIstraživanja javnog mnjenja pokazuju da će se voditi izjednačena borba između pristalica dugogodišnjeg premijera i onih koji žele bilo koga osim Bibija, prenosi AP.\nS obzirom na to da je biračko telo iscrpljeno nizom predizbornih kampanja i pandemijom korona virusa, kandidati su ovogodišnj kampanju završili serijom televizijskih intervjua i pojavljivajem u tržnim centrima i na tržnicama na otvorenom.\nNetanijahu se predstavio kao globalni državnik, kvalifikovan da zemlju vodi kroz mnoge bezbednosne i diplomatske izazove.\nU Centar svoje kampanje on je stavio uspešnu izraelsku kampanju vakcinacije protiv korona virusa i podsetio na prošlogodišnje diplomatske sporazume sa četiri arapske države.\nProtivnici optužuju Netanijahua da je se veći deo prošle godine mešao u upravljanje pandemijom ističući da sprovede mere zaključavanja među ultra-ortodoksnim Jevrejima, koji su njegovi politički saveznici.\nNavode i da Netanijahu nije sposoban da vlada u trenutku kada mu se sudi zbog višestrukih optužbi za korupciju, koje on odbacuje i naziva ih lovom na veštice.


Otvoren COVID-19 prihvatni centar u Кruševcu – KRUŠEVAC.LINK\nOvde si trenutno: Home / DRUŠTVO / Otvoren COVID-19 prihvatni centar u Кruševcu\nDanas su ministar odbrane Aleksandar Vuli, direktor BIA Bratislav Gašić i delegacija kineskih eksperata obišli Halu sportova koja je pretvorena u objekat za potrebe masovnog prihvatnog centra zbog virusa COVID -19.\nU Rasinskom okrugu je ukupno 144 zaraženih virusom COVID -19, 15 osoba je preminulo, a 1 je izlečen. Gašić je naglasio da će od danas biti zatvoreni svi parkovi na teritoriji grada Кruševca, a pojačaće se i kontrola po većim selima za vreme policijskog časa, kako bi se sprečilo širenje virusa. Zahvalio se građanima Кruševca koji se pridržavaju mera Vlade, ali je zamolio i mali broj onih koji ne poštuju odluke Vlade da počnu da misle na svoje zdravlje i zdravlje svojih porodica.\nAleksandar Vulin, ministar odbrane je rekao da je odlukom Кriznog štaba Srbije urađena ova bolnica u Кruševcu sa odgovarajućim medicinskim osobljem i medicinskom opremom.\nDr Savko Marković, zamenik direktora Opšte bolnice i novi direktor ove terenske bolnice dr Saša Zajić su se zahvalili na konsultacijama koje su imali sa ruskim ekspertima i na današnjoj poseti kineske delegacije i iskustvima koja su preneli. Naglasili su da će u ovom objektu biti smešteni pacijenti sa blagom kliničkom slikom i da ima ukupno 130 ležajeva, a postoji i trpezarija i dnevni boravak, prostorija za prijem pacijenata, prostorija za doktore i medicinske sestre, prostorija za preglede, sanitarni mokri čvor. Кompletan prostor u objektu i oko objekta pokriven je sigurnosnim kamerama, opremljena je soba sa video-nadzorom. Puštena je u rad WiFi mreža, a postavljen je i tv prijemnik u trpezariji.\nDelegacija kineskih eksperata na čelu sa dr Lin Bing Lijangom je dala visoku ocenu za opremljenost ove terenske bolnice – medicinska oprema i osoblje, raspored prostorija, podela po zonama – od čiste do tampon zone, vođenje računa o potrebi pacijenata. Naglasili su da se otvaranjem terenskih bolnica smanjuje pritisak na ostale zdravstvene ustanove čiji su kapaciteti popunjeni i da se u njima mogu smestiti lakši pacijenti, koji su do sada bili u kućnoj izolaciji i nisu poštovali mere izolacije. Rekli su da su izvršene odlične pripreme i da je ovaj prostor spreman za prijem pacijenata.\nTag covid 19 kruševac